(Návrh)

Nariadenie vlády
Slovenskej republiky
z ........ 2015
o sprístupňovaní rekreačných plavidiel a vodných skútrov na trhu

Vláda Slovenskej republiky podľa § 2 ods. 1 písm. g) a h) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 607/2004 Z. z. nariaďuje:

§ 1
Predmet úpravy
(1)	Toto nariadenie vlády upravuje 
a)	základné požiadavky) uvedené v prílohe č. 1,
b)	postupy posudzovania zhody) na určené výrobky) uvedené v odseku 2,
c)	práva a povinnosti výrobcu,) splnomocneného zástupcu,) dovozcu,) distribútora) a súkromného dovozcu určeného výrobku uvedeného v odseku 2,
d)	autorizáciu a notifikáciu orgánu posudzovania zhody,)
e)	práva a povinnosti notifikovanej osoby.)
(2)	Toto nariadenie vlády sa vzťahuje na
a)	rekreačné plavidlá a čiastočne dokončené rekreačné plavidlá,
b)	vodné skútre a čiastočne dokončené vodné skútre,
c)	komponenty uvedené v prílohe č. 2, ak sa uvedú na trh) samostatne (ďalej len „komponenty“),
d)	hnacie motory, ktoré sú namontované na plavidle alebo v ňom, alebo sú na takúto montáž špeciálne určené,
e)	hnacie motory namontované na plavidle alebo v ňom, na ktorých sa vykoná väčšia zmena motora,
f)	plavidlá, na ktorých sa vykonáva väčšia prestavba.
(3)	Toto nariadenie vlády sa nevzťahuje
a)	vzhľadom na požiadavky na návrh a konštrukciu ustanovené v prílohe č. 1 časti A na
1.	plavidlá určené výhradne na preteky vrátane pretekárskych veslíc a tréningových veslíc takto označených výrobcom, 
2.	kanoe a kajaky navrhnuté výlučne na ľudský pohon, gondoly a šliapacie plavidlá, 
3.	surfy navrhnuté výlučne na veterný pohon a na ovládanie stojacou osobou alebo osobami na vykonávanie windsurfingu, 
4.	surfy, 
5.	pôvodné historické plavidlá a ich individuálne kópie navrhnuté pred rokom 1950 a postavené prevažne z pôvodných materiálov a takto označené výrobcom, 
6.	experimentálne plavidlá, ak sa neuvedú na trh, 
7.	plavidlá postavené na vlastné používanie, ak sa následne neuvedú na trh počas piatich rokov od uvedenia plavidiel do prevádzky, 
8.	plavidlá špeciálne určené na obsadenie posádkou a prepravu cestujúcich na komerčné účely bez toho, aby bol dotknutý § 2 ods. 2 a bez ohľadu na počet cestujúcich, 
9.	plavidlá schopné ponárania, 
10.	vznášadlá,
11.	plavidlá na nosných krídlach,
12.	plavidlá s parným motorom s vonkajším spaľovaním, ktorého palivom je uhlie, koks, drevo, nafta alebo plyn,
13.	obojživelné vozidlá,
b)	vzhľadom na požiadavky na výfukové emisie ustanovené v prílohe č. 1 časti B na
1.	hnacie motory namontované alebo konkrétne určené na montáž na 
1a.	plavidlá určené výlučne na preteky a takto označené výrobcom,
1b.	experimentálne plavidlá, ak sa neuvedú na trh,
1c.	plavidlá špeciálne určené na obsadenie posádkou a prepravu cestujúcich na komerčné účely bez toho, aby bol dotknutý § 2 ods. 2, a bez ohľadu na počet cestujúcich,
1d.	plavidlá schopné ponárania,
1e.	vznášadlá,
1f.	plavidlá na nosných krídlach,
1g.	obojživelné vozidlá,
2.	pôvodné hnacie motory a ich individuálne kópie vychádzajúce z návrhov z obdobia pred rokom 1950, nevyrábané sériovo a montované na plavidlách uvedených 
v písm. a) piatom alebo siedmom bode,
3.	hnacie motory postavené na vlastné používanie, ak sa následne neuvedú na trh počas piatich rokov od uvedenia plavidiel do prevádzky,
c)	vzhľadom na požiadavky na emisie hluku uvedené v prílohe č. 1 časti C na
1.	všetky plavidlá uvedené v písmene b),
2.	plavidlá postavené na vlastné používanie, ak sa následne neuvedú na trh počas piatich rokov od uvedenia plavidiel do prevádzky.

§ 2
Základné ustanovenia
(1)	Na účely tohto nariadenia vlády je
a)	plavidlom akékoľvek rekreačné plavidlo alebo vodný skúter,
b)	rekreačným plavidlom akékoľvek plavidlo akéhokoľvek typu, okrem vodného skútra, určené na športové účely alebo na používanie vo voľnom čase s dĺžkou trupu od 2,5 m do 24 m bez ohľadu na spôsob pohonu,
c)	vodným skútrom plavidlo určené na športové účely alebo na používanie vo voľnom čase s dĺžkou trupu menšou ako 4 m, ktoré používa hnací motor s vodným prúdovým čerpadlom ako primárny zdroj pohonu a je navrhnuté tak, aby mohlo byť ovládané osobou alebo osobami, ktoré sedia, stoja alebo kľačia na trupe a nie v ňom,
d)	plavidlom postaveným na vlastné používanie plavidlo, ktoré z prevažnej časti postavil jeho budúci používateľ na vlastné používanie,
e)	hnacím motorom akýkoľvek zážihový alebo vznetový motor používaný priamo alebo nepriamo na účely pohonu,
f)	väčšou zmenou motora zmena hnacieho motora, ktorá môže spôsobiť, že motor prekročí emisné limity ustanovené v prílohe č. 1 časti B alebo sa zvýši menovitý výkon motora o viac ako 15 %,
g)	väčšou prestavbou plavidla prestavba plavidla, ktorá mení spôsob pohonu plavidla, zahŕňa väčšiu zmenu motora alebo zmení plavidlo do takej miery, že nemusí spĺňať uplatniteľné základné požiadavky ustanovené v prílohe č. 1,
h)	spôsobom pohonu spôsob, ktorým je plavidlo poháňané,
i)	rodinou motorov výrobcom zostavená skupina motorov, ktoré vzhľadom na svoj návrh vykazujú podobné charakteristiky výfukových emisií alebo emisií hluku,
j)	dĺžkou trupu dĺžka trupu meraná v súlade s harmonizovanou technickou normou,)
k)	uvedením do prevádzky prvé použitie určeného výrobku podľa tohto nariadenia vlády v členskom štáte Európskej únie alebo v štáte, ktorý je zmluvnou stranou Dohody o Európskom hospodárskom priestore (ďalej len „členský štát“) jeho koncovým používateľom,
l)	súkromným dovozcom akákoľvek fyzická osoba alebo právnická osoba so sídlom v členskom štáte, ktorá počas vykonávania inej ako podnikateľskej činnosti dováža určený výrobok z tretej krajiny do členského štátu s úmyslom uviesť ho do prevádzky na vlastné používanie,
m)	obojživelným vozidlom kolesové motorové vozidlo alebo pásové motorové vozidlo schopné prevádzky na vode aj na pevnine.
(2)	Plavidlo uvedené na trh na rekreačné účely sa môže používať aj na prenájom alebo na športový výcvik a na výcvik vo voľnom čase.

§ 3
Základné požiadavky
Určené výrobky uvedené v § 1 ods. 2 sa môžu sprístupniť na trhu) alebo uviesť do prevádzky, ak pri správnom udržiavaní a používaní v súlade s účelom určenia neohrozujú zdravie a bezpečnosť osôb, majetok ani životné prostredie, a ak spĺňajú uplatniteľné základné požiadavky uvedené v prílohe č. 1.

§ 4
Voľný pohyb
(1)	Ak určené výrobky uvedené v § 1 ods. 2 spĺňajú základné požiadavky podľa tohto nariadenia vlády	nesmie sa brániť ich sprístupňovaniu na trhu a uvedeniu do prevádzky.
(2)	Čiastočne dokončené plavidlá možno sprístupniť na trhu, ak výrobca alebo dovozca v súlade s prílohou č. 3 vyhlási, že sú určené na dokončenie inými osobami.
(3)	Komponenty, ktoré sú v súlade s týmto nariadením vlády a sú určené na zabudovanie do plavidla v súlade s vyhlásením výrobcu alebo dovozcu podľa § 12 možno sprístupniť na trhu alebo uviesť do prevádzky.
(4)	Na trhu možno sprístupniť alebo uviesť do prevádzky hnacie motory, ktoré sú
a)	v súlade s týmto nariadením vlády, bez ohľadu na to, či sú v plavidle namontované,
b)	namontované v plavidle a typovo schválené podľa osobitného predpisu,) ktoré sú 
v súlade s emisnými limitmi etapy IIIA, etapy IIIB alebo etapy IV pre motory CI používané na iné účely ako na pohon plavidiel vnútrozemskej vodnej dopravy, lokomotív a motorových vozňov podľa bodu 4.1.2 prílohy I smernice Európskeho parlamentu a Rady 97/68/ES zo 16. decembra 1997 o aproximácii právnych predpisov členských štátov, ktoré sa týkajú opatrení voči emisiám plynných a tuhých znečisťujúcich látok zo spaľovacích motorov inštalovaných v necestných pojazdných strojoch v platnom znení (Ú. v. ES L 059, 27.2.1998), a ktoré sú v súlade s týmto nariadením vlády okrem požiadaviek na výfukové emisie ustanovených v prílohe č. 1 časti B alebo
c)	namontované v plavidle, typovo schválené podľa osobitného predpisu), a ktoré sú 
v súlade s týmto nariadením vlády okrem požiadaviek na výfukové emisie ustanovených v prílohe č. 1 časti B.
(5)	V prípade úpravy motora na montáž do plavidla podľa odseku 4 písm. b) a c) osoba vykonávajúca úpravu zabezpečí, aby sa pri tejto úprave v plnej miere zohľadnili údaje a iné dostupné informácie od výrobcu motora s cieľom zabezpečiť, aby v prípade montáže v súlade s pokynmi poskytnutými osobou upravujúcou motor, daný motor naďalej spĺňal požiadavky na emisie výfukových plynov určené výrobcom podľa osobitného predpisu.) Osoba upravujúca motor vydáva vyhlásenie podľa § 12, že motor spĺňa požiadavky na emisie výfukových plynov určené výrobcom podľa osobitného predpisu,15) ak sa namontuje v súlade s pokynmi poskytnutými osobou upravujúcou motor.
(6)	Na obchodných veľtrhoch, výstavách a prezentáciách je možné vystavovať určené výrobky uvedené v § 1 ods. 2, ktoré nie sú v zhode s ustanoveniami tohto nariadenia vlády, len ak tieto určené výrobky majú viditeľné označenie, že nie sú v zhode s týmto nariadením vlády a nebudú sprístupnené na trhu ani uvedené do prevádzky, kým nebudú v zhode s ustanoveniami tohto nariadenia vlády.

§ 5
Povinnosti výrobcu
Výrobca je povinný
a)	zabezpečiť pri uvedení určeného výrobku uvedeného v § 1 ods. 2 na trh, aby bol určený výrobok navrhnutý a vyrobený v súlade so základnými požiadavkami ustanovenými v § 3 a prílohe č. 1,
b)	vypracovať technickú dokumentáciu ustanovenú v § 15,
c)	zabezpečiť posúdenie zhody podľa § 14,
d)	vydať EÚ vyhlásenie o zhode podľa § 12,
e)	umiestniť označenie CE) podľa § 13,
f)	uchovávať počas desiatich rokov od uvedenia určeného výrobku na trh EÚ vyhlásenie o zhode a technickú dokumentáciu určeného výrobku,
g)	zaviesť postupy na zachovanie zhody sériovej výroby určeného výrobku s požiadavkami ustanovenými týmto nariadením vlády a zohľadniť zmeny návrhu určeného výrobku alebo vlastností určeného výrobku alebo zmeny v harmonizovanej technickej norme) alebo v iných technických špecifikáciách,) na základe ktorých sa vyhlasuje zhoda určeného výrobku,
h)	vykonať alebo zabezpečiť vykonanie skúšky vzorky určeného výrobku na základe riadne odôvodnenej žiadosti orgánu dohľadu, ak je to potrebné vzhľadom na riziko, ktoré určený výrobok predstavuje,
i)	prešetriť podnety týkajúce sa nesúladu určených výrobkov s týmto nariadením vlády, viesť register týchto podnetov a určených výrobkov, ktoré boli spätne prevzaté,) ak je to potrebné vzhľadom na riziko, ktoré určené výrobky predstavujú, a informovať o tom distribútora,
j)	umiestniť na určený výrobok typové alebo sériové číslo, číslo šarže alebo iný údaj, ktorý umožní identifikáciu určeného výrobku alebo ak to rozmer či povaha určeného výrobku neumožňujú, uviesť požadované informácie na obale alebo v sprievodnej dokumentácii určeného výrobku,
k)	uviesť na určenom výrobku v štátnom jazyku svoje obchodné meno alebo ochrannú známku a sídlo, miesto podnikania alebo adresu, na ktorej je ho možné zastihnúť, ak nie je zhodná so sídlom alebo s miestom podnikania, a ak to nie je možné, požadované údaje uviesť na obale alebo v sprievodnej dokumentácii určeného výrobku; sprievodnou dokumentáciou určeného výrobku sú doklady, ktoré sú nevyhnutné na prevzatie a používanie určeného výrobku,
l)	dodať k určenému výrobku návod na použitie a bezpečnostné pokyny v štátnom jazyku, ktoré sú jasné a zrozumiteľné pre používateľa oprávneného manipulovať s určeným výrobkom,
m)	bezodkladne prijať nevyhnutné nápravné opatrenie s cieľom dosiahnuť zhodu určeného výrobku s požiadavkami ustanovenými týmto nariadením vlády a ak je to potrebné, určený výrobok stiahnuť z trhu) alebo prevziať späť, ak sa dôvodne domnieva, že určený výrobok nie je v súlade s požiadavkami ustanovenými týmto nariadením vlády alebo ak mu orgán dohľadu uložil ochranné opatrenie,
n)	bezodkladne informovať orgán dohľadu a orgány dohľadu členských štátov, v ktorých bol určený výrobok sprístupnený na trhu o tom, že určený výrobok predstavuje riziko a uviesť podrobnosti najmä o nesúlade určeného výrobku s týmto nariadením vlády a prijaté nápravné opatrenie podľa písmena m),
o)	bezodkladne poskytnúť na základe odôvodnenej žiadosti orgánu dohľadu všetky informácie a dokumentáciu v listinnej podobe alebo v elektronickej podobe v štátnom jazyku potrebnú na preukázanie zhody určeného výrobku a poskytnúť súčinnosť orgánu dohľadu pri každom prijatom ochrannom opatrení s cieľom odstrániť riziká, ktoré určený výrobok, ktorý uviedol na trh, predstavuje,
p)	uchovávať identifikačné údaje o hospodárskom subjekte,) ktorý mu určený výrobok dodal, najmenej počas desiatich rokov odo dňa dodania určeného výrobku a bezodkladne ich sprístupniť na žiadosť orgánu dohľadu.

§ 6
Povinnosti splnomocneného zástupcu
(1)	Výrobca môže písomným plnomocenstvom splnomocniť fyzickú osobu alebo právnickú osobu na plnenie povinností podľa § 5, okrem povinností ustanovených v § 5 písm. a) a b).
(2)	Splnomocnený zástupca je povinný konať v rozsahu udeleného plnomocenstva. Plnomocenstvo obsahuje najmenej povinnosť
a)	uchovávať pre orgány dohľadu kópiu EÚ vyhlásenia o zhode a vyhlásenie podľa prílohy č. 3 podľa § 13 a technickú dokumentáciu určeného výrobku desať rokov od uvedenia určeného výrobku na trh a na požiadanie ich sprístupniť orgánu dohľadu,
b)	bezodkladne poskytnúť na základe odôvodnenej žiadosti orgánu dohľadu informácie a dokumentáciu v listinnej podobe alebo v elektronickej podobe v štátnom jazyku potrebnú na preukázanie zhody určeného výrobku a
c)	poskytnúť súčinnosť orgánu dohľadu pri prijímaní opatrenia s cieľom odstrániť riziká, ktoré určený výrobok, na ktorý sa vzťahuje plnomocenstvo, predstavuje.
(3)	Splnomocnený zástupca je ďalej povinný uchovávať identifikačné údaje o hospodárskom subjekte, ktorý mu určený výrobok dodal, najmenej počas desiatich rokov odo dňa dodania určeného výrobku a bezodkladne ich sprístupniť na žiadosť orgánu dohľadu.

§ 7
Povinnosti dovozcu
(1)	Dovozca nesmie uviesť na trh určený výrobok uvedený v § 1 ods. 2, ak
a)	nespĺňa požiadavky ustanovené týmto nariadením vlády,
b)	vie alebo by mal vedieť, že určený výrobok nespĺňa základné požiadavky ustanovené v § 3 a prílohe č. 1,
c)	výrobca nesplnil svoje povinnosti podľa § 5 písm. b) až e), j) a k) alebo
d)	výrobca nedodal k určenému výrobku sprievodnú dokumentáciu uvedenú v prílohe 
č. 1 časti A druhom bode písm. e), časti B štvrtom bode a časti C druhom bode.
(2)	Dovozca je povinný

a)	uviesť na určenom výrobku uvedenom v § 1 ods. 2 v štátnom jazyku svoje obchodné meno alebo ochrannú známku a sídlo, miesto podnikania alebo adresu, na ktorej je ho možné zastihnúť, ak nie je zhodná so sídlom alebo s miestom podnikania; ak to nie je možné, požadované údaje je povinný uviesť na obale alebo v sprievodnej dokumentácii určeného výrobku,
b)	zabezpečiť, aby bol spolu s určeným výrobkom dodaný návod na použitie a bezpečnostné pokyny v štátnom jazyku, ktoré sú jasné a zrozumiteľné pre používateľa oprávneného manipulovať s určeným výrobkom,
c)	zabezpečiť, aby podmienky uskladnenia určeného výrobku a jeho prepravy neovplyvňovali súlad so základnými požiadavkami podľa § 3 a prílohy č. 1 v čase, kedy uskladnenie a prepravu zabezpečuje,
d)	vykonať skúšku vzorky určeného výrobku na základe riadne odôvodnenej žiadosti orgánov dohľadu, ak je to potrebné vzhľadom na riziko, ktoré určený výrobok predstavuje,
e)	prešetriť podnety týkajúce sa nesúladu určeného výrobku s týmto nariadením vlády, viesť register týchto podnetov a určených výrobkov, ktoré boli spätne prevzaté, ak je to potrebné vzhľadom na riziko, ktoré určený výrobok predstavuje a informovať o tom distribútora,
f)	bezodkladne prijať nevyhnutné nápravné opatrenie s cieľom dosiahnuť zhodu určeného výrobku s požiadavkami ustanovenými týmto nariadením vlády a ak je to potrebné, určený výrobok stiahnuť z trhu alebo prevziať späť, ak sa dôvodne domnieva, že určený výrobok nie je v súlade s požiadavkami ustanovenými týmto nariadením vlády alebo ak mu orgán dohľadu uložil ochranné opatrenie,
g)	bezodkladne informovať výrobcu, orgán dohľadu a orgán dohľadu členského štátu, v ktorom bol určený výrobok sprístupnený na trhu o tom, že určený výrobok predstavuje riziko a uviesť podrobnosti najmä o nesúlade určeného výrobku s týmto nariadením vlády a prijať nápravné opatrenie podľa písmena f),
h)	uchovávať kópiu EÚ vyhlásenia o zhode a vyhlásenie podľa prílohy č. 3 počas desiatich rokov od uvedenia určeného výrobku na trh a na žiadosť orgánu dohľadu sprístupniť technickú dokumentáciu k určenému výrobku,
i)	bezodkladne poskytnúť na základe odôvodnenej žiadosti orgánu dohľadu všetky informácie a dokumentáciu v listinnej podobe alebo v elektronickej podobe v štátnom jazyku potrebné na preukázanie zhody určeného výrobku a poskytnúť súčinnosť orgánu dohľadu pri každom prijatom ochrannom opatrení s cieľom odstrániť riziká, ktoré určený výrobok, ktorý uviedol na trh, predstavuje,
j)	uchovávať identifikačné údaje o hospodárskom subjekte, ktorý mu určený výrobok dodal, najmenej počas desiatich rokov odo dňa dodania určeného výrobku a bezodkladne ich sprístupniť na žiadosť orgánu dohľadu.

§ 8
Povinnosti distribútora
(1)	Distribútor nesmie sprístupniť určený výrobok uvedený v § 1 ods. 2 na trhu, ak
a)	nespĺňa požiadavky ustanovené týmto nariadením vlády,
b)	vie alebo by mal vedieť, že určený výrobok nespĺňa základné požiadavky podľa § 3 a prílohy č. 1,
c)	výrobca nesplnil svoje povinnosti podľa § 5 písm. d) a e) a j) až l) a dovozca nesplnil svoje povinnosti podľa § 7 ods. 2 písm. a) alebo
d)	výrobca nedodal k určenému výrobku sprievodnú dokumentáciu uvedenú v prílohe 
č. 1 časti A druhom bode písm. e), časti B štvrtom bode a časti C druhom bode a pokyny, ako aj informácie týkajúce sa bezpečnosti v štátnom jazyku.
(2)	Distribútor je povinný
a)	zabezpečiť, aby podmienky uskladnenia určeného výrobku a jeho prepravy neovplyvňovali súlad so základnými bezpečnostnými požiadavkami podľa § 3 a prílohy č. 1 v čase, keď uskladnenie a prepravu zabezpečuje,
b)	bezodkladne prijať nevyhnutné nápravné opatrenie s cieľom dosiahnuť zhodu určeného výrobku s požiadavkami ustanovenými týmto nariadením vlády a ak je to potrebné, určený výrobok stiahnuť z trhu alebo prevziať späť, ak sa dôvodne domnieva, že určený výrobok nie je v súlade s požiadavkami ustanovenými týmto nariadením vlády alebo ak mu orgán dohľadu uložil opatrenie,
c)	bezodkladne informovať výrobcu alebo dovozcu, orgán dohľadu a orgán dohľadu členského štátu, v ktorom bol určený výrobok sprístupnený na trhu o tom, že určený výrobok predstavuje riziko a uviesť podrobnosti najmä o nezhode určeného výrobku 
s týmto nariadením vlády a o prijatých nápravných opatreniach podľa písmena b),
d)	bezodkladne poskytnúť na základe odôvodnenej žiadosti orgánu dohľadu všetky informácie a dokumentáciu v listinnej podobe alebo v elektronickej podobe v štátnom jazyku potrebné na preukázanie zhody určeného výrobku a poskytnúť súčinnosť orgánu dohľadu pri každom prijatom ochrannom opatrení s cieľom odstrániť riziká, ktoré určený výrobok, ktorý uviedol na trh, predstavuje,
e)	uchovávať identifikačné údaje o hospodárskom subjekte, ktorý mu určený výrobok dodal, najmenej počas desiatich rokov odo dňa dodania určeného výrobku a bezodkladne ich sprístupniť na žiadosť orgánu dohľadu.

§ 9
Rozšírenie povinností výrobcu na dovozcu alebo na distribútora

Ak dovozca alebo distribútor uvedie určený výrobok na trh pod svojím obchodným menom alebo pod svojou ochrannou známkou alebo určený výrobok už uvedený na trh upraví spôsobom, ktorý môže ovplyvniť jeho zhodu s technickými požiadavkami ustanovenými týmto nariadením vlády, vzťahujú sa na neho povinnosti výrobcu podľa § 5.

§ 10
Povinnosti súkromného dovozcu
(1)	Ak si výrobca neplní povinnosti, ak ide o zhodu určeného výrobku uvedeného v § 1 ods. 2 s týmto nariadením vlády, súkromný dovozca nesmie uviesť určený výrobok do prevádzky, ak 
a)	nie je navrhnutý a vyrobený v súlade so základnými požiadavkami ustanovenými 
v § 3 a prílohe č. 1 a 
b)	nesplní povinnosti výrobcu ustanovené v § 5 písm. b), c), e), f), l) a o) alebo ich splnenie nezabezpečí.
(2)	Ak nie je od výrobcu k dispozícii požadovaná technická dokumentácia, súkromný dovozca je povinný ju dať vypracovať osobe, ktorá má technickú prípravu alebo inú odbornú prípravu vzťahujúcu sa na návrh a konštrukciu plavidiel.
(3)	Súkromný dovozca je povinný 
a)	zabezpečiť, aby na určenom výrobku uvedenom v § 1 ods. 2, ktorý dováža, boli uvedené obchodné meno a adresa notifikovanej osoby, ktorá vykonala posúdenie zhody určeného výrobku,
b)	bezodkladne prijať nevyhnutné nápravné opatrenie s cieľom dosiahnuť zhodu určeného výrobku s požiadavkami ustanovenými týmto nariadením vlády, ak určený výrobok nie je v súlade s týmto nariadením vlády alebo ak mu orgán dohľadu uložil opatrenie,
c)	uchovávať identifikačné údaje o hospodárskom subjekte,) ktorý mu určený výrobok dodal, najmenej desať rokov odo dňa dodania určeného výrobku,
d)	bezodkladne sprístupniť na žiadosť orgánu dohľadu identifikačné údaje
o hospodárskom subjekte, ktorý mu určený výrobok dodal.
(4)	Súkromný dovozca nesmie uviesť určený výrobok uvedený v § 1 ods. 2 do prevádzky alebo ho používať v čase, keď určený výrobok nie je v súlade s týmto nariadením vlády alebo v čase, keď mu orgán dohľadu uložil opatrenie.

§ 11
Predpoklad zhody
Ak určený výrobok uvedený v § 1 ods. 2 spĺňa požiadavky harmonizovanej technickej normy alebo jej časti, považuje sa za určený výrobok, ktorý spĺňa základné požiadavky ustanovené 
v § 3 a prílohe č. 1, na ktoré sa harmonizovaná technická norma alebo jej časť vzťahuje.

§ 12
EÚ vyhlásenie o zhode a vyhlásenie podľa prílohy č. 3
(1)	EÚ vyhlásenie o zhode potvrdzuje, že bolo preukázané splnenie základných požiadaviek ustanovených v § 3 a prílohe č. 1 alebo požiadaviek ustanovených v § 4 ods. 4 písm. b) alebo písm. c).
(2)	Rozsah EÚ vyhlásenia o zhode je ustanovený v prílohe č. 4. EÚ vyhlásenie o zhode obsahuje náležitosti uvedené v postupoch posudzovania zhody ustanovených v osobitnom predpise) a v prílohe č. 5 a je pravidelne aktualizované. EÚ vyhlásenie o zhode pre určený výrobok uvedený v § 1 ods. 2, ktorý bol uvedený na trh alebo sprístupnený na trhu v Slovenskej republike, sa vyhotovuje v štátnom jazyku alebo sa do štátneho jazyka preloží.
(3)	Vydaním EÚ vyhlásenia o zhode výrobca, súkromný dovozca alebo osoba upravujúca motor uvedený v § 4 ods. 4 písm. b) a c) preberá zodpovednosť za zhodu určeného výrobku s požiadavkami ustanovenými v tomto nariadení vlády.
(4)	EÚ vyhlásenie o zhode podľa odseku 3 pri sprístupňovaní na trhu alebo pri uvádzaní do prevádzky musí byť priložené k
a)	plavidlu,
b)	komponentom alebo
c)	hnacím motorom.
(5)	Vyhlásenie výrobcu alebo dovozcu uvedené v prílohe č. 3, ktoré sa týka čiastočne dokončeného plavidla, obsahuje náležitosti uvedené v prílohe č. 3 a prikladá sa 
k čiastočne dokončenému plavidlu. Toto vyhlásenie sa vyhotovuje v štátnom jazyku alebo sa do štátneho jazyka preloží.

§ 13
Označenie CE
(1)	Označenie CE sa umiestni podľa všeobecných zásad ustanovených osobitným predpisom,) na
a)	plavidlo,
b)	komponenty alebo
c)	hnacie motory.
(2)	Označenie CE sa na určené výrobky umiestni viditeľne, čitateľne a nezmazateľne pred uvedením určených výrobkov podľa odseku 1 na trh alebo do prevádzky. V prípade komponentov, pri ktorých to nie je možné z dôvodu veľkosti alebo povahy určeného výrobku, sa označenie CE umiestni na obal a sprievodné dokumenty. V prípade plavidiel sa označenie CE umiestni na štítok výrobcu plavidla pripevnený oddelene od identifikačného čísla plavidla. V prípade hnacieho motora sa označenie CE umiestni na motor.
(3)	Za označením CE nasleduje identifikačné číslo notifikovanej osoby, ak je zapojená do fázy kontroly výroby alebo do posúdenia po konštrukcii. Identifikačné číslo notifikovanej osoby umiestňuje na určený výrobok podľa odseku 1 notifikovaná osoba alebo na základe jej pokynov výrobca alebo jeho splnomocnený zástupca, alebo osoba uvedená v § 14 ods. 2, 3 alebo ods. 4.
(4)	Za označením CE a identifikačným číslom notifikovanej osoby, ak je zapojená do fázy kontroly výroby alebo do posúdenia po konštrukcii, môže nasledovať akákoľvek iná značka označujúca osobitné riziko alebo použitie určeného výrobku podľa odseku 1.

§ 14
Postupy posudzovania zhody
(1)	Na posúdenie zhody určeného výrobku uvedeného v § 1 ods. 2 s týmto nariadením vlády pred jeho uvedením na trh použije výrobca postup posudzovania zhody uvedený v odseku 5, 6, 7, 8, 9 alebo odseku 10.
(2)	Ak výrobca nevykonal posúdenie zhody pre určený výrobok uvedený v § 1 ods. 2, súkromný dovozca použije postup uvedený v odseku 11 pred uvedením tohto určeného výrobku do prevádzky.
(3)	Akákoľvek osoba, ktorá uvedie na trh alebo do prevádzky hnací motor alebo plavidlo po väčšej zmene alebo prestavbe, alebo akákoľvek osoba, ktorá mení účel určenia plavidla, na ktoré sa nevzťahovalo toto nariadenie vlády tak, že sa zaradí do rozsahu pôsobnosti tohto nariadenia vlády, použije postup uvedený v odseku 11 pred uvedením tohto určeného výrobku na trh alebo do prevádzky.
(4)	Akákoľvek osoba, ktorá uvedie na trh plavidlá postavené na vlastné používanie pred koncom päťročného obdobia uvedeného v § 1 ods. 3 písm. a) siedmom bode, použije postup uvedený v odseku 11 pred uvedením tohto určeného výrobku na trh.
(5)	Na návrh a konštrukciu rekreačných plavidiel sa uplatňujú tieto postupy ustanovené v osobitnom predpise27)
a)	v prípade kategórií návrhu A a B uvedených v prílohe č. 1 časti A prvom bode
1.	v prípade rekreačných plavidiel s dĺžkou trupu od 2,5 m do menej ako 12 m ktorýkoľvek z týchto modulov:
1a.	modul A1 (vnútorná kontrola výroby a skúška výrobku pod dohľadom),
1b.	modul B (EÚ skúška typu) spolu s modulmi C, D, E alebo F,
1c.	modul G (zhoda založená na overovaní jednotlivého výrobku) alebo
1d.	modul H (zhoda založená na úplnom zabezpečení kvality),
2.	v prípade rekreačných plavidiel s dĺžkou trupu od 12 m do 24 m ktorýkoľvek 
z týchto modulov:
1a.	modul B (EÚ skúška typu) spolu s modulmi C, D, E alebo F,
1b.	modul G (zhoda založená na overovaní jednotlivého výrobku) alebo
1c.	modul H (zhoda založená na úplnom zabezpečení kvality),
b)	v prípade kategórie návrhu C uvedenej v prílohe č. 1  časti A prvom bode
1.	v prípade rekreačných plavidiel s dĺžkou trupu od 2,5 m do 12 m ktorýkoľvek 
z týchto modulov:
1a.	ak sú v súlade s harmonizovanými technickými normami vzťahujúcimi sa na prílohu č. 1  časť A tretí bod písm. b) a c): 
1aa.	modul A (vnútorná kontrola výroby),
1ab.	modul A1 (vnútorná kontrola výroby a skúška výrobku pod dohľadom),
1ac.	modul B (EÚ skúška typu) spolu s modulmi C, D, E alebo F,
1ad.	modul G (zhoda založená na overovaní jednotlivého výrobku) alebo
1ae.	modul H (zhoda založená na úplnom zabezpečení kvality),
1b.	ak nie sú v súlade s harmonizovanými technickými normami vzťahujúcimi sa na prílohu č. 1  časť A tretí bod písm. b) a c): 
1ba.	modul A1 (vnútorná kontrola výroby a skúška výrobku pod dohľadom),
1bb.	modul B (EÚ skúška typu) spolu s modulmi C, D, E alebo F,
1bc.	modul G (zhoda založená na overovaní jednotlivého výrobku) alebo
1bd.	modul H (zhoda založená na úplnom zabezpečení kvality),
2.	v prípade rekreačných plavidiel s dĺžkou trupu od 12 m do 24 m ktorýkoľvek z týchto modulov:
2a.	modul B (EÚ skúška typu) spolu s modulmi C, D, E alebo F,
2b.	modul G (zhoda založená na overovaní jednotlivého výrobku) alebo
2c.	modul H (zhoda založená na úplnom zabezpečení kvality),
c)	v prípade kategórie návrhu D uvedenej v prílohe č. 1 časti A prvom bode
1.	v prípade rekreačných plavidiel s dĺžkou trupu od 2,5 m do 24 m ktorýkoľvek z týchto modulov:
1a.	modul A (vnútorná kontrola výroby),
1b.	modul A1 (vnútorná kontrola výroby a skúška výrobku pod dohľadom),
1c.	modul B (EÚ skúška typu) spolu s modulmi C, D, E alebo F,
1d.	modul G (zhoda založená na overovaní jednotlivého výrobku) alebo
1e.	modul H (zhoda založená na úplnom zabezpečení kvality).
(6)	Na návrh a konštrukciu vodných skútrov sa uplatňuje ktorýkoľvek z týchto postupov ustanovených v osobitnom predpise:27)
a)	modul A (vnútorná kontrola výroby),
b)	modul A1 (vnútorná kontrola výroby a skúška výrobku pod dohľadom),
c)	modul B (EÚ skúška typu) spolu s modulmi C, D, E alebo F,
d)	modul G (zhoda založená na overovaní jednotlivého výrobku) alebo
e)	modul H (zhoda založená na úplnom zabezpečení kvality).
(7)	Na návrh a konštrukciu komponentov sa uplatňuje ktorýkoľvek z týchto postupov ustanovených v osobitnom predpise:27)
a)	modul B (EÚ skúška typu) spolu s modulmi C, D, E alebo F,
b)	modul G (zhoda založená na overovaní jednotlivého výrobku) alebo
c)	modul H (zhoda založená na úplnom zabezpečení kvality).
(8)	Na výfukové emisie výrobca motora v prípade výrobkov uvedených v § 1 ods. 2 písm. d) a e) uplatňuje tieto postupy ustanovené v osobitnom predpise:27)
a)	ak sa skúšky vykonávajú podľa harmonizovanej technickej normy, ktorýkoľvek 
z týchto modulov:
1.	modul B (EÚ skúška typu) spolu s modulmi C, D, E alebo F,
2.	modul G (zhoda založená na overovaní jednotlivého výrobku) alebo
3.	modul H (zhoda založená na úplnom zabezpečení kvality),
b)	ak sa skúšky vykonávajú bez uplatnenia harmonizovanej technickej normy, ktorýkoľvek z týchto modulov:
1.	modul B (EÚ skúška typu) spolu s modulom C1 alebo
2.	modul G (zhoda založená na overovaní jednotlivého výrobku).
(9)	Na emisie hluku v prípade rekreačných plavidiel so závesnými hnacími motormi bez zabudovaných výfukových systémov alebo s vnútornými hnacími motorovými súpravami a v prípade rekreačných plavidiel so závesnými hnacími motormi bez zabudovaných výfukových systémov alebo s vnútornými hnacími motorovými súpravami, na ktorých sa vykoná väčšia prestavba plavidla a následne sa do piatich rokov po prestavbe uvedú na trh, uplatňuje výrobca tieto postupy ustanovené v osobitnom predpise:27)
a)	ak sa skúšky vykonávajú podľa harmonizovanej technickej normy na meranie hluku, ktorýkoľvek z týchto modulov:
1.	modul A1 (vnútorná kontrola výroby a skúška výrobku pod dohľadom),
2.	modul G (zhoda založená na overovaní jednotlivého výrobku) alebo
3.	modul H (zhoda založená na úplnom zabezpečení kvality),
b)	ak sa skúšky vykonávajú bez uplatnenia harmonizovanej technickej normy na meranie hluku, modul G (zhoda založená na overovaní jednotlivého výrobku),
c)	ak sa na posúdenie použije postup s Froudovým číslom a pomerom medzi výkonom a výtlakom, ktorýkoľvek z nasledujúcich modulov:
1.	modul A (vnútorná kontrola výroby),
2.	modul G (zhoda založená na overovaní jednotlivého výrobku) alebo
3.	modul H (zhoda založená na úplnom zabezpečení kvality).
(10)	Na emisie hluku v prípade vodných skútrov a vonkajších hnacích motorov a závesných hnacích motorov so zabudovanými výfukovými systémami určených na montáž na rekreačnom plavidle výrobca vodných skútrov alebo motorov uplatňuje tieto postupy ustanovené v osobitnom predpise:27)
a)	ak sa skúšky vykonávajú podľa harmonizovanej technickej normy na meranie hluku, ktorýkoľvek z týchto modulov:
1.	modul A1 (vnútorná kontrola výroby a skúška výrobku pod dohľadom),
2.	modul G (zhoda založená na overovaní jednotlivého výrobku) alebo
3.	modul H (zhoda založená na úplnom zabezpečení kvality),
b)	ak sa skúšky vykonávajú bez uplatnenia harmonizovanej technickej normy na meranie hluku, modul G (zhoda založená na overovaní jednotlivého výrobku).
(11)	Posúdenie po konštrukcii uvedené v odseku 2 až 4 sa vykonáva podľa ustanovení prílohy č. 5.
(12)	Ak sa použije modul B podľa osobitného predpisu,27) EÚ skúška typu sa vykonáva spôsobom uvedeným v druhom bode druhej zarážke daného modulu. Výrobný typ uvedený v module B sa môže vzťahovať na niekoľko verzií výrobku, ak:
a)	rozdiely medzi verziami neovplyvňujú úroveň bezpečnosti a ostatné požiadavky týkajúce sa fungovania výrobku a
b)	verzie výrobku sa uvedú v príslušnom certifikáte EÚ skúšky typu s tým, že v prípade potreby sa upraví pôvodný certifikát.
(13)	Ak sa použije modul A1 podľa osobitného predpisu,27) kontroly výrobku sa vykonávajú na jednom plavidle alebo viacerých plavidlách reprezentujúcich výrobu výrobcu a uplatňujú sa dodatočné požiadavky ustanovené v prílohe č. 6 tohto nariadenia vlády.
(14)	Možnosť využitia akreditovaných vnútropodnikových orgánov uvedená v moduloch A1 a C1 podľa osobitného predpisu27) sa zakazuje.
(15)	Ak sa použije modul F podľa osobitného predpisu,27) na posudzovanie zhody 
s požiadavkami na výfukové emisie sa uplatňuje postup uvedený v prílohe č. 7 tohto nariadenia vlády.
(16)	Ak sa použije modul C podľa osobitného predpisu27) a ak ide o posudzovanie zhody s požiadavkami tohto nariadenia vlády na výfukové emisie a výrobca nepracuje podľa príslušného systému kvality, ako je opísaný v module H podľa osobitného predpisu,27) notifikovaná osoba zvolená výrobcom vykonáva kontroly výrobku alebo ich dá vykonať v náhodných intervaloch, ktoré sama určí, aby sa overila kvalita vnútorných kontrol výrobku. Ak sa úroveň kvality javí neuspokojivá alebo ak sa zdá, že je potrebné overiť platnosť údajov uvedených výrobcom, uplatňuje sa postup ustanovený v prílohe č. 8 tohto nariadenia vlády.
§ 15
Technická dokumentácia
Technická dokumentácia, ktorá zabezpečuje jednoznačnú zrozumiteľnosť návrhu, konštrukcie, prevádzky a posúdenia zhody musí obsahovať všetky príslušné údaje a podrobnosti o prostriedkoch, ktoré výrobca použil s cieľom zabezpečiť, aby určený výrobok spĺňal základné požiadavky ustanovené v § 3 a prílohe č. 1. Obsahuje najmä dokumenty uvedené v prílohe č. 9.

§ 16
Autorizácia
(1)	Posudzovanie zhody podľa tohto nariadenia vlády môže vykonávať len orgán posudzovania zhody, ktorý bol autorizovaný Úradom pre normalizáciu, metrológiu a skúšobníctvo Slovenskej republiky (ďalej len „úrad“) podľa osobitného predpisu) na vykonávanie úloh posudzovania zhody podľa tohto nariadenia vlády a notifikovaný Európskej komisii a ostatným členským štátom podľa § 18.
(2)	Orgán posudzovania zhody predloží úradu žiadosť o autorizáciu a notifikáciu spolu 
s opisom činností posudzovania zhody, modulu alebo modulov posudzovania zhody a určeného výrobku alebo určených výrobkov, o ktorých orgán posudzovania zhody tvrdí, že je odborne spôsobilý na vykonávanie úloh posudzovania zhody podľa tohto nariadenia vlády.
(3)	Prílohou k žiadosti o autorizáciu a notifikáciu je
a)	osvedčenie o akreditácii,) ktoré osvedčuje, že orgán posudzovania zhody spĺňa všetky požiadavky podľa odseku 4,
b)	osvedčenie o akreditácii, ktoré osvedčuje, že orgán posudzovania zhody spĺňa niektoré požiadavky podľa odseku 4 a písomné doklady, ktoré sú potrebné na overenie, uznanie a pravidelné sledovanie plnenia požiadaviek podľa odseku 4, ak orgán posudzovania zhody nemôže predložiť osvedčenie o akreditácii podľa písmena a), alebo
c)	písomné doklady, ktoré sú potrebné na overenie, uznanie a pravidelné sledovanie plnenia všetkých požiadaviek podľa odseku 4, ak orgán posudzovania zhody nevie preukázať ich splnenie predložením osvedčenia o akreditácii podľa písmena a) alebo písmena b).
(4)	Orgán posudzovania zhody je povinný preukázať v konaní podľa osobitného predpisu19) aj plnenie požiadaviek, či
a)	orgán posudzovania zhody je právnickou osobou,
b)	orgán posudzovania zhody je treťou stranou, nezávislou od organizácie alebo od určeného výrobku, ktorý posudzuje,
c)	orgán posudzovania zhody, členovia jeho riadiaceho orgánu a zamestnanci zodpovední za vykonávanie úloh posudzovania zhody nie sú dizajnéri, výrobcovia, dodávatelia, subjekty vykonávajúce inštaláciu, nákupcovia, vlastníci, používatelia ani subjekty vykonávajúce údržbu určených výrobkov, ani zástupcovia ktorejkoľvek z týchto strán, čo však nevylučuje možnosť použitia určených výrobkov, ktoré sú potrebné na výkon činností orgánu posudzovania zhody alebo použitie určených výrobkov na osobné účely,
d)	orgán posudzovania zhody, členovia jeho riadiaceho orgánu a zamestnanci zodpovední za vykonávanie úloh posudzovania zhody nie sú priamo zapojení do navrhovania, výroby alebo konštrukcie, uvedenia na trh, inštalácie, používania alebo údržby určených výrobkov, ani nezastupujú osoby zapojené do týchto činností,
e)	orgán posudzovania zhody, členovia jeho riadiaceho orgánu a zamestnanci zodpovední za vykonávanie úloh posudzovania zhody sa nepodieľajú na žiadnych činnostiach, ktoré by mohli ovplyvniť ich nezávislý posudok alebo bezúhonnosť vo vzťahu k činnostiam posudzovania zhody, pre ktoré chcú byť notifikované, najmä ak ide o poradenské služby,
f)	orgán posudzovania zhody zabezpečil, aby činnosti tretích osôb, s ktorými uzavrel zmluvu o výkone činností spojených s posudzovaním zhody (ďalej len „subdodávateľ“) alebo jeho organizačných zložiek neovplyvňovali dôvernosť, objektivitu alebo nestrannosť jeho činností posudzovania zhody,
g)	orgán posudzovania zhody a jeho zamestnanci vykonávajú činnosti posudzovania zhody na najvyššej odbornej úrovni a nevyhnutnej technickej odbornej spôsobilosti 
v danej oblasti a nepodliehajú žiadnym tlakom ani stimulom, najmä finančným, ktoré by mohli ovplyvniť ich rozhodnutie alebo výsledky ich činností posudzovania zhody, najmä zo strany osôb alebo skupín osôb, ktoré majú záujem na výsledku týchto činností,
h)	orgán posudzovania zhody je schopný vykonávať všetky úlohy posudzovania zhody podľa prílohy č. 2 v súvislosti, s ktorými chce byť notifikovaný, či už ide o úlohy vykonávané samotným orgánom posudzovania zhody, alebo v jeho mene a na jeho zodpovednosť,
i)	orgán posudzovania zhody má vždy a pre každý postup posudzovania zhody a pre každý typ alebo kategóriu určených výrobkov v súvislosti, s ktorou chce byť  notifikovaný, k dispozícii
1.	personál s technickými znalosťami a skúsenosťami na vykonanie úloh posudzovania zhody,
2.	potrebný opis postupov, podľa ktorých sa vykonáva posudzovanie zhody, s cieľom zabezpečiť transparentnosť a schopnosť reprodukovateľnosti týchto postupov; musí mať zavedené príslušné politiky a postupy, ktoré rozlišujú medzi úlohami, ktoré bude vykonávať ako notifikovaná osoba a inými činnosťami,
3.	potrebné postupy na vykonávanie svojej činnosti zohľadňujúce veľkosť podniku, odvetvie, v ktorom podniká, jeho štruktúru, stupeň zložitosti príslušnej technológie používanej pri určenom výrobku a hromadný či sériový charakter výrobného procesu,
j)	orgán posudzovania zhody má prostriedky potrebné na plnenie technických úloh a administratívnych úloh spojených s činnosťami náležitého posudzovania zhody a prístup k všetkým potrebným zariadeniam alebo k potrebnému vybaveniu,
k)	zamestnanec zodpovedný za vykonávanie úloh týkajúcich sa posudzovania zhody má
1.	technické vzdelanie a iné odborné vzdelanie vzťahujúce sa na všetky činnosti posudzovania zhody, v súvislosti s ktorými chce byť orgán posudzovania zhody notifikovaný,
2.	znalosti o požiadavkách posudzovania zhody, ktoré chce vykonávať, a oprávnenie vykonávať toto posudzovanie zhody,
3.	znalosti a pochopenie základných bezpečnostných požiadaviek ustanovených 
v prílohe č. 1, uplatniteľných harmonizovaných technických noriem a príslušných ustanovení harmonizačných právnych predpisov Európskej únie) a osobitných predpisov,)
4.	schopnosti potrebné na vydanie certifikátov, záznamov a protokolov podľa tohto nariadenia vlády preukazujúcich, že sa vykonalo posudzovanie zhody,
l)	je zabezpečená nestrannosť orgánu posudzovania zhody, členov jeho riadiaceho orgánu a zamestnancov zodpovedných za vykonávanie úloh týkajúcich sa posudzovania zhody,
m)	odmeňovanie členov riadiaceho orgánu posudzovania zhody a jeho zamestnancov zodpovedných za vykonávanie úloh týkajúcich sa posudzovania zhody nezávisí od počtu vykonaných posúdení zhody ani výsledkov týchto posúdení,
n)	orgán posudzovania zhody uzavrel poistnú zmluvu pre poistenie zodpovednosti za škodu,
o)	zamestnanci orgánu posudzovania zhody dodržiavajú mlčanlivosť o skutočnostiach, o ktorých sa dozvedeli pri vykonávaní svojich úloh podľa prílohy č. 2 alebo 
o obchodnom tajomstve podľa všeobecne záväzných právnych predpisov; to sa nevzťahuje na poskytnutie informácií o obchodnom tajomstve počas kontroly notifikovanej osoby úradom,
p)	sa orgán posudzovania zhody bude zúčastňovať na príslušných normalizačných činnostiach a činnostiach koordinačnej skupiny notifikovaných osôb zriadených podľa príslušných harmonizačných právnych predpisov Európskej únie alebo zabezpečí, aby jeho zamestnanci zodpovední za vykonávanie úloh týkajúcich sa posudzovania zhody boli o nich informovaní a uplatňovali administratívne rozhodnutia a dokumenty, ktoré sú výsledkom práce tejto skupiny.
(5)	Ak orgán posudzovania zhody preukáže svoju zhodu s kritériami ustanovenými v príslušných harmonizovaných technických normách alebo v ich častiach, predpokladá sa, že spĺňa požiadavky ustanovené v odseku 4 v takom rozsahu, v akom uvedené harmonizované technické normy tieto požiadavky pokrývajú.
§ 17
Notifikácia
(1)	Notifikácia je oznámenie úradu Európskej komisii a členským štátom podľa osobitného predpisu,) že autorizovaná osoba bola rozhodnutím úradu oprávnená na posudzovanie zhody určených výrobkov a spĺňa požiadavky podľa tohto nariadenia vlády. Úrad v oznámení uvedie informácie o činnostiach posudzovania zhody, postupe posudzovania zhody a o určenom výrobku, ako aj potvrdenie spôsobilosti podľa § 16 ods. 3. Ak autorizovaná osoba nepredložila osvedčenie o akreditácii podľa § 16 ods. 3 písm. a), poskytne úrad Európskej komisii a členským štátom doklady preukazujúce splnenie požiadaviek podľa § 16 ods. 4. 
(2)	Autorizovaná osoba sa považuje za notifikovanú osobu a môže vykonávať činnosť notifikovanej osoby, keď ju Európska komisia zapíše do zoznamu notifikovaných osôb a pridelí jej identifikačné číslo.

§ 18
Práva a povinnosti notifikovanej osoby
(1)	Notifikovaná osoba vykonáva posudzovanie zhody podľa postupov posudzovania zhody uvedených v § 14.
(2)	Posudzovanie zhody sa vykonáva primeraným spôsobom tak, aby sa vyhlo zbytočnej záťaži výrobcu, dovozcu, distribútora alebo súkromného dovozcu. Notifikovaná osoba pri vykonávaní tejto činnosti zohľadňuje veľkosť podniku, odvetvie, v ktorom podnik podniká, jeho štruktúru, stupeň zložitosti príslušnej technológie používanej pri určenom výrobku, hromadný či sériový charakter výrobného procesu a dodržiava pritom mieru prísnosti a úroveň ochrany vyžadovanú na súlad určeného výrobku s požiadavkami tohto nariadenia vlády.
(3)	Ak notifikovaná osoba zistí, že výrobca alebo súkromný dovozca neuplatňuje požiadavky ustanovené v § 3 a prílohe č. 1 alebo neuplatňuje zodpovedajúce harmonizované technické normy, vyzve výrobcu alebo súkromného dovozcu, aby prijal primerané nápravné opatrenia, a nevydá certifikát.
(4)	Ak po vydaní certifikátu podľa tohto nariadenia vlády notifikovaná osoba v rámci monitorovania zhody zistí, že určený výrobok nespĺňa požiadavky tohto nariadenia vlády, vyzve výrobcu, aby prijal primerané nápravné opatrenie a ak je to potrebné, pozastaví platnosť alebo zruší certifikát podľa tohto nariadenia vlády.
(5)	Notifikovaná osoba obmedzí rozsah, pozastaví platnosť alebo zruší všetky ňou vydané certifikáty podľa tohto nariadenia vlády, pri ktorých výrobca neprijal nápravné opatrenie podľa odseku 4 alebo ak prijaté nápravné opatrenie nemá požadovaný účinok.
(6)	Notifikovaná osoba môže so súhlasom žiadateľa o vykonanie posúdenia zhody zabezpečiť výkon niektorých činností spojených s posudzovaním zhody prostredníctvom svojej organizačnej zložky alebo subdodávateľa; notifikovaná osoba pritom zodpovedá za to, že organizačná zložka alebo subdodávateľ spĺňa požiadavky podľa § 16 ods. 4 a informuje o tom úrad.
(7)	Za činnosť, ktorá je predmetom zmluvy podľa odseku 6 voči žiadateľovi o vykonanie posúdenia zhody a voči orgánu dohľadu, zodpovedá notifikovaná osoba.
(8)	Ak o to úrad požiada, notifikovaná osoba predloží
a)	dokumentáciu preukazujúcu, že subdodávateľ spĺňa požiadavky podľa § 16 ods. 4,
b)	zmluvu o výkone činností spojených s posudzovaním zhody,
c)	informácie, dokumentáciu a vysvetlenia týkajúce sa vykonaných činností spojených 
s posudzovaním zhody podľa § 14.
(9)	Notifikovaná osoba upraví vnútorným predpisom postup na prijímanie, prešetrovanie a rozhodovanie o odvolaniach proti svojim rozhodnutiam v súlade s technickou normou.
(10)	Notifikovaná osoba informuje úrad
a)	o zamietnutí žiadosti o vydanie certifikátu podľa tohto nariadenia vlády,
b)	o  obmedzení, pozastavení platnosti alebo zrušení certifikátu podľa tohto nariadenia vlády,
c)	o akýchkoľvek okolnostiach, ktoré majú vplyv na rozsah alebo podmienky notifikácie,
d)	o každej žiadosti o informácie o činnostiach posudzovania zhody, ktorú notifikovaná osoba dostala od orgánu dohľadu,
e)	ak o to požiada, o činnostiach posudzovania zhody vykonaných v rozsahu jej notifikácie a o akejkoľvek inej vykonanej činnosti vrátane cezhraničnej činnosti a uzatvárania subdodávateľských zmlúv podľa odseku 6.
(11)	Notifikovaná osoba poskytne iným notifikovaným osobám, ktoré vykonávajú činnosti posudzovania zhody vzťahujúce sa na rovnaké určené výrobky, informácie o tom, že určený výrobok nespĺňa požiadavky podľa tohto nariadenia vlády, alebo ich spĺňa len čiastočne a ak o to iná notifikovaná osoba požiada  aj o tom, že určený výrobok spĺňa požiadavky podľa tohto nariadenia vlády.
(12)	Notifikovaná osoba je povinná uhradiť úradu náklady, ktoré preukázateľne vzniknú v súvislosti s vykonávaním kontroly podľa osobitného predpisu) v priestoroch výrobcu. 
§ 19
Dohľad nad trhom
(1)	Dohľad nad dodržiavaním povinností výrobcu, splnomocneného zástupcu, dovozcu a distribútora ustanovených týmto nariadením vlády pri sprístupňovaní určených výrobkov uvedených v § 1 ods. 2 na trhu vykonáva orgán dohľadu podľa osobitného predpisu.) Dohľad nad dodržiavaním povinností výrobcu, splnomocneného zástupcu, dovozcu, distribútora a súkromného dovozcu ustanovených týmto nariadením vlády pri uvedení určených výrobkov uvedených v § 1 ods. 2 do prevádzky vykonáva orgán dohľadu podľa osobitného predpisu.)
(2)	Na výkon dohľadu nad trhom) určených výrobkov uvedených v § 1 ods. 2 sa vzťahujú práva a povinnosti ustanovené osobitným predpisom.)

§ 20
Spoločné ustanovenie
Orgán dohľadu uloží výrobcovi, splnomocnenému zástupcovi, dovozcovi, distribútorovi alebo súkromnému dovozcovi pokutu za porušenie povinností ustanovených v tomto nariadení vlády podľa osobitného predpisu.)

§ 21
Prechodné ustanovenia
(1)	Určené výrobky uvedené v § 1 ods. 2, ktoré boli uvedené na trh alebo do prevádzky do 17. januára 2017 a ktoré spĺňajú požiadavky právnych predpisov účinných do 17. januára 2016, možno sprístupňovať na trhu alebo uvádzať do prevádzky aj po nadobudnutí účinnosti tohto nariadenia vlády.
(2)	Vonkajšie zážihové hnacie motory s výkonom 15 kW alebo nižším, ktoré spĺňajú výfukové emisné limity etapy I ustanovené v prílohe č. 1 časti B druhom bode písm. a), ktoré sú vyrobené malými a strednými podnikmi) a ktoré sú uvedené na trh do 17. januára 2020, možno sprístupňovať na trhu alebo uvádzať do prevádzky aj po nadobudnutí účinnosti tohto nariadenia vlády.

Záverečné ustanovenia
§ 22
Týmto nariadením vlády sa preberajú a vykonávajú právne záväzné akty Európskej únie uvedené v prílohe č. 10.   

§ 23
Zrušuje sa nariadenie vlády Slovenskej republiky č. 417/2004 Z. z., ktorým sa ustanovujú podrobnosti o technických požiadavkách a postupoch posudzovania zhody na plavidlá určené na rekreačné účely v znení nariadenia vlády Slovenskej republiky č. 86/2006 Z. z.

                                                                      § 24
Účinnosť
Toto nariadenie vlády nadobúda účinnosť 18. januára 2016.
Príloha č. 1 k nariadeniu vlády č. ....../2015 Z. z.

Základné požiadavky

A.   	Základné požiadavky na návrh a konštrukciu výrobkov uvedených v § 1 ods. 2

1.   KATEGÓRIE NÁVRHU PLAVIDIEL
Kategória návrhu	Sila vetra
(Beaufortova stupnica)	Prevládajúca výška vĺn
(H ⅓, metre)	
A	viac ako 8	viac ako 4	
B	do 8 vrátane	do 4 vrátane	
C	do 6 vrátane	do 2 vrátane	
D	do 4 vrátane	do 0,3 vrátane	

Vysvetlivky:
A.	Rekreačné plavidlo zaradené do kategórie návrhu A sa považuje za plavidlo navrhnuté na zvládnutie vetra, ktorého sila môže presiahnuť hodnotu 8 stupňov B (Beaufortovej stupnice) a vĺn, ktorých prevládajúca výška môže presiahnuť 4 m, s výnimkou extrémnych podmienok, ako napríklad búrka, silná búrka, hurikán, tornádo a extrémne podmienky na mori alebo mimoriadne vlny.
B.	Rekreačné plavidlo zaradené do kategórie návrhu B sa považuje za plavidlo navrhnuté na zvládnutie vetra, ktorého sila dosahuje hodnotu 8 stupňov B a menej a vĺn, ktorých prevládajúca výška dosahuje 4 m a menej.
C.	Plavidlo zaradené do kategórie návrhu C sa považuje za plavidlo navrhnuté na zvládnutie vetra, ktorého sila dosahuje hodnotu 6 stupňov B a menej a vĺn, ktorých prevládajúca výška dosahuje 2 m a menej.
D.	Plavidlo zaradené do kategórie návrhu D sa považuje za plavidlo navrhnuté na zvládnutie vetra, ktorého sila dosahuje hodnotu 4 stupňov B a menej a vĺn, ktorých prevládajúca výška dosahuje 0,3 m a menej s občasnými vlnami s maximálnou výškou 0,5 m.
Plavidlo v každej kategórii návrhu musí byť navrhnuté a konštruované tak, aby si zachovalo parametre z hľadiska stability, plávateľnosti a iných relevantných základných požiadaviek uvedených v tejto prílohe, a aby malo dobrú ovládateľnosť.

2. VŠEOBECNÉ POŽIADAVKY
a) Identifikácia plavidla
Každé plavidlo je označené identifikačným číslom obsahujúcim tieto informácie:
1.	kód krajiny výrobcu,
2.	jedinečný kód výrobcu,
3.	jedinečné sériové číslo,
4.	mesiac a rok výroby,
5.	rok, v ktorom bol model vytvorený.
Podrobné požiadavky na identifikačné číslo sú ustanovené v príslušnej harmonizovanej technickej norme.
b) Štítok výrobcu plavidla
Na každé plavidlo sa natrvalo pripevní štítok, ktorý sa umiestni oddelene od identifikačného čísla plavidla a na ktorom sú uvedené aspoň tieto informácie:
1.	obchodné meno výrobcu alebo registrovaná ochranná známka, ako aj kontaktná adresa,
2.	označenie CE podľa § 13,
3.	kategória návrhu plavidla v súlade s časťou A prvým bodom,
4.	výrobcom odporučené maximálne zaťaženie podľa časti A tretieho bodu písm. f) bez hmotnosti obsahu pevných nádrží, keď sú naplnené,
5.	počet osôb odporučený výrobcom, na ktorých prepravu bolo plavidlo navrhnuté.
V prípade posúdenia po konštrukcii obsahujú kontaktné údaje a požiadavky uvedené v prvom bode aj údaje notifikovanej osoby, ktorá vykonala posúdenie zhody.
c) Ochrana pred pádom cez palubu a prostriedky na opätovné nalodenie
Plavidlá sú navrhnuté tak, aby sa minimalizovalo riziko pádu cez palubu a uľahčil návrat na palubu. Osoba vo vode má sama prístup k prostriedkom opätovného nalodenia alebo má možnosť tieto prostriedky sama nasadiť.
d) Viditeľnosť z hlavného kormidlového miesta
Hlavné kormidlové miesto (kokpit) rekreačných plavidiel umožňuje kormidelníkovi za normálnych podmienok používania (rýchlosť a zaťaženie) dobrú viditeľnosť na všetky strany.
e) Návod na použitie
Každý výrobok je vybavený návodom na použitie v súlade s § 5 písm. l) a § 7 ods. 2 písm. b). Uvedený návod poskytuje všetky informácie potrebné na bezpečné používanie výrobku a upozorňuje najmä na nastavenie, údržbu, správnu prevádzku, prevenciu rizík a riadenie rizík.

3. CELISTVOSŤ A KONŠTRUKČNÉ POŽIADAVKY
a) Konštrukcia
Výber a kombinácia materiálov a konštrukcia majú zabezpečiť dostatočnú pevnosť plavidla v každom ohľade. Osobitná pozornosť sa musí venovať kategórii návrhu v súlade s prvým bodom a maximálnemu zaťaženiu odporučenému výrobcom v súlade s písmenom f).
b) Stabilita a voľný bok
Plavidlo má dostatočnú stabilitu a voľný bok vzhľadom na svoju kategóriu návrhu v súlade s prvým bodom a na maximálne zaťaženie odporúčané výrobcom v súlade s písmenom f).
c) Plávateľnosť a nadnášanie
Plavidlo je konštruované tak, aby sa zabezpečilo, že vlastnosti plávateľnosti zodpovedajú kategórii návrhu v súlade s prvým bodom a maximálnemu zaťaženiu odporučenému výrobcom v súlade s písmenom f). Všetky obývateľné viactrupové rekreačné plavidlá, ktoré sa môžu prevrátiť, majú dostatočnú plávateľnosť na to, aby sa nadnášali aj v prevrátenej polohe.
Plavidlá kratšie ako 6 m, ktoré sú náchylné na zaplavenie, keď sa používajú vo svojej kategórii návrhu, sú vybavené primeranými prostriedkami na nadnášanie v takýchto podmienkach.
d) Otvory v trupe, palube a nadstavbe
Otvory v trupe, palube/palubách a nadstavbe nenarúšajú konštrukčnú celistvosť plavidla ani jeho odolnosť voči poveternostným podmienkam, keď sú uzavreté.
Okná, bočné okná, dvere a poklopy na otvoroch odolávajú tlaku vody, ktorému budú pravdepodobne vystavené vo svojej typickej polohe, ako aj bodovej záťaži spôsobenej hmotnosťou osôb pohybujúcich sa po palube.
Trupové priechodky, ktoré umožňujú vpúšťať vodu do trupu a vypúšťať ju z neho, umiestnené pod čiarou ponoru plavidla zodpovedajúceho maximálnemu zaťaženiu odporučenému výrobcom v súlade s písmenom f), sú vybavené ľahko prístupnými uzávermi.
e) Zaplavenie
Všetky plavidlá sú navrhnuté tak, aby sa minimalizovalo riziko potopenia.
V príslušných prípadoch sa osobitná pozornosť venuje:
1.	kokpitom a šachtám, ktoré sú samoodvodňovacie alebo majú iné prostriedky na udržanie vody mimo vnútorných priestorov plavidla,
2.	vetracím zariadeniam,
3.	odvádzaniu vody čerpadlami alebo inými prostriedkami.
f) Maximálne zaťaženie odporučené výrobcom
Maximálne zaťaženie odporučené výrobcom [palivo, voda, zásoby, rôzne zariadenia a osoby (v kg)], pre ktoré bolo plavidlo navrhnuté, sa určí v súlade s kategóriou návrhu (prvý bod), stabilitou, voľným bokom (písmeno b) a plávateľnosťou a nadnášaním (písmeno c).
g) Uloženie záchranného člna
Všetky rekreačné plavidlá kategórií návrhu A a B a rekreačné plavidlá kategórií návrhu C a D dlhšie ako šesť metrov sú vybavené jedným alebo viacerými úložnými miestami pre záchranné člny alebo nafukovacie záchranné ostrovčeky dostatočne veľké na to, aby uniesli výrobcom odporučený počet osôb, pre ktorý je dané rekreačné plavidlo navrhnuté. Tieto úložné miesta sú vždy ľahko prístupné.
h) Únik
Všetky obývateľné viactrupové rekreačné plavidlá, ktoré sa môžu prevrátiť, sú vybavené vhodnými únikovými prostriedkami pre prípad prevrátenia. Ak sú k dispozícii únikové prostriedky, ktoré možno použiť v prevrátenej polohe, tieto prostriedky nemajú nepriaznivý vplyv na konštrukciu plavidla uvedenú v písmene a), stabilitu plavidla uvedenú v písmene b) ani plávateľnosť plavidla uvedenú v písmene c) v bežnej ani prevrátenej polohe.
Všetky obývateľné rekreačné plavidlá sú vybavené vhodnými únikovými prostriedkami pre prípad požiaru.
i) Kotvenie, uväzovanie a vlečenie
Všetky plavidlá s prihliadnutím na ich kategóriu návrhu a vlastnosti sú vybavené jedným alebo viacerými pevnými bodmi, alebo inými prostriedkami, ktoré sú schopné bezpečne zniesť kotevné, uväzovacie alebo vlečné zaťaženie.

4. OVLÁDATEĽNOSŤ
Výrobca zabezpečí, aby ovládateľnosť plavidla vyhovovala najvýkonnejšiemu hnaciemu motoru, pre ktorý je plavidlo navrhnuté a konštruované. Maximálny menovitý výkon motora je pre všetky hnacie motory uvedený v návode na použitie.

5. POŽIADAVKY NA MONTÁŽ
a) Motory a motorové priestory
1. Vnútorný motor
Všetky vnútorne zabudované motory sa umiestnia v uzavretom priestore oddelenom od obytných priestorov a montujú sa tak, aby sa minimalizovalo riziko požiaru alebo rozšírenia požiaru, ako aj nebezpečenstvo toxických výparov, tepla, hluku alebo vibrácií v obytných priestoroch.
Časti motora a jeho príslušenstvo, ktoré si vyžadujú časté kontroly alebo údržbu, sú ľahko prístupné.
Izolačné materiály vnútri motorových priestorov sú nehorľavé.
2. Vetranie
Motorový priestor je vetraný. Musí sa minimalizovať možnosť vniknutia vody do motorového priestoru cez otvory.
3. Nechránené časti
Ak nie je motor chránený krytom ani vlastným uzavretým priestorom, nechránené pohybujúce sa alebo zahriate časti motora, ktoré môžu spôsobiť zranenie osôb, sa účinne zakrývajú.
4. Štartovanie vonkajšieho hnacieho motora
Každý vonkajší hnací motor namontovaný na akomkoľvek plavidle má zariadenie, ktoré bráni naštartovaniu motora v zábere s výnimkou prípadov, keď
4a. 	motor vyvinie menší statický ťah ako 500 newtonov (N);
4b. 	motor má škrtiace zariadenie obmedzujúce ťah na 500 N v čase štartovania motora.
5. Vodné skútre pohybujúce sa bez vodiča
Vodné skútre sú navrhnuté buď s automatickým vypnutím hnacieho motora, alebo s automatickým zariadením, ktoré uvedie plavidlo do pomalého krúživého pohybu dopredu, keď z neho vodič úmyselne vystúpi alebo vypadne.
6. Vonkajšie hnacie motory ovládané kormidlovou pákou sú vybavené zariadením núdzového zastavenia, ktoré môže byť spojené s osobou riadiacou plavidlo.
b) Palivový systém
1. Všeobecne
Plniace, skladovacie, vetracie a prívodné palivové systémy a zariadenia sú navrhnuté a montované tak, aby sa minimalizovalo riziko požiaru a výbuchu.
2. Palivové nádrže
Palivové nádrže, potrubia a hadice sú zabezpečené a oddelené od významnejšieho zdroja tepla alebo pred takýmto zdrojom chránené. Materiál nádrží a ich konštrukcia zodpovedajú ich objemu a druhu paliva.
Priestory, kde sa nachádzajú palivové nádrže na benzín, sú vetrané.
Palivové nádrže na benzín nie sú súčasťou trupu a sú
2a. 	chránené proti požiaru z akéhokoľvek motora a zo všetkých ostatných zdrojov vznietenia;
2b. 	oddelené od obytných priestorov.
Palivové nádrže na naftu môžu byť súčasťou trupu.
c) Elektrický systém
Elektrické systémy sú navrhnuté a montované tak, aby sa zabezpečila správna prevádzka plavidla za normálnych podmienok používania a aby sa minimalizovalo riziko požiaru a zasiahnutia elektrickým prúdom.
Všetky elektrické obvody okrem štartovacích obvodov motora napájaných z akumulátora zostávajú pri preťažení bezpečné.
Obvody elektrického pohonu nesmú byť v interakcii s inými obvodmi tak, že niektorý z nich by nefungoval podľa určenia.
Zabezpečí sa vetranie, aby sa zabránilo nahromadeniu výbušných plynov, ktoré sa môžu uvoľniť z akumulátorov. Akumulátory sú pevne uchytené a chránené pred vniknutím vody.
d) Kormidlový systém
1. Všeobecne
Kormidlový systém a systém riadenia pohonu sú navrhnuté, konštruované a montované tak, aby umožňovali prenos kormidlových zaťažení za predvídateľných prevádzkových podmienok.
2. Núdzové prostriedky
Všetky rekreačné plavidlá poháňané plachtami a plavidlá s jedným hnacím motorom s diaľkovo riadenými kormidlovými systémami s kormidlovou plutvou sú vybavené núdzovými prostriedkami ovládania rekreačného plavidla pri zníženej rýchlosti.
e) Plynový systém
Plynové systémy na domáce použitie sú vybavené odsávaním výparov a navrhnuté a montované tak, aby sa zabránilo úniku plynu a riziku výbuchu, pričom majú umožniť vykonať skúšku ich tesnosti. Materiály a komponenty zodpovedajú konkrétnemu používanému plynu a odolávajú tlakom a vplyvom morského prostredia.
Každý plynový spotrebič používaný na účely, na ktoré je podľa výrobcu určený, sa montuje v súlade s pokynmi výrobcu. Každý plynový spotrebič musí byť zásobovaný samostatnou vetvou rozvodného systému a každý spotrebič musí byť ovládaný samostatným uzavieracím zariadením. Musí sa zabezpečiť primerané vetranie, aby sa zabránilo nebezpečenstvu vyplývajúcemu z únikov plynu a splodín horenia.
Všetky plavidlá s trvalo montovaným plynovým systémom sú vybavené uzavretým priestorom na všetky plynové fľaše. Tento uzavretý priestor je oddelený od obytných priestorov, prístupný len zvonku a vetraný smerom von tak, že akýkoľvek unikajúci plyn bude prúdiť cez palubu.
Každý trvalo montovaný plynový systém sa po montáži skúša.
f) Protipožiarna ochrana
1. Všeobecne
Pri type montovaného zariadenia a usporiadaní plavidla sa zohľadňuje riziko vzniku a rozšírenia požiaru. Osobitná pozornosť sa venuje okoliu zariadení s otvoreným plameňom, horúcim plochám alebo motorom a pomocným strojom, preliatiu nafty alebo paliva, nekrytým naftovým a palivovým potrubiam a smerovaniu elektrického vedenia, najmä aby sa montovalo mimo zdrojov tepla a horúcich plôch.
2. Protipožiarne zariadenie
Rekreačné plavidlo je vybavené protipožiarnym zariadením primeraným nebezpečenstvu požiaru alebo sa označí umiestnenie a kapacita protipožiarneho zariadenia zodpovedajúceho nebezpečenstvu požiaru. Plavidlo sa neuvedie do prevádzky, kým nie je vybavené zodpovedajúcim protipožiarnym zariadením. Priestory zážihového motora sú chránené hasiacim systémom, vďaka ktorému nie je potrebné tento priestor v prípade požiaru otvoriť. Keď je plavidlo vybavené prenosnými hasiacimi prístrojmi, tieto prístroje sú ľahko prístupné a jeden z nich je umiestnený tak, aby bol ľahko dosiahnuteľný z hlavného kormidlového miesta rekreačného plavidla.
g) Navigačné svetlá, znaky a zvukové signály
Keď je plavidlo vybavené navigačnými svetlami, znakmi a zvukovými signálmi, musia byť v súlade s dohovorom COLREG 1972) alebo Poriadkom plavebnej bezpečnosti podľa osobitného predpisu.)
h) Predchádzanie úniku znečisťujúcich látok a zariadenia na uľahčenie dovezenia odpadu na breh
Plavidlo je konštruované tak, aby sa zabránilo náhodnému úniku znečisťujúcich látok (nafty, paliva atď.) cez palubu.
Každá toaleta montovaná na rekreačnom plavidle je napojená na zberný systém alebo na systém úpravy vody.
Rekreačné plavidlá so zabudovanými zbernými nádržami sú vybavené štandardnou odpadovou prípojkou, ktorá umožní spojenie zberných zariadení s odpadovým potrubím rekreačného plavidla.
Okrem toho každé potrubie vedúce cez trup plavidla určené na ľudský odpad je vybavené ventilmi, ktoré sa dajú zaistiť v uzavretej polohe.

B.   Základné požiadavky na výfukové emisie z hnacích motorov

Hnacie motory spĺňajú základné požiadavky na výfukové emisie ustanovené v tejto časti.

1.   IDENTIFIKÁCIA HNACIEHO MOTORA
a) Každý motor je zreteľne označený týmito údajmi:
1. 	obchodné meno výrobcu motora alebo registrovaná ochranná známka a kontaktná adresa, v príslušných prípadoch aj obchodné meno a kontaktná adresa osoby upravujúcej motor,
2. 	typ motora, prípadne rodina motorov,
3. 	jedinečné sériové číslo motora,
4. 	označenie CE podľa § 13.
b) Označenia uvedené v písmene a) musia pretrvávať počas normálnej životnosti motora a musia byť zreteľne čitateľné a nezmazateľné. Ak sa použijú nálepky alebo štítky, musia byť pripevnené tak, aby bolo ich pripevnenie trvalé počas normálnej životnosti motora, a aby sa tieto nálepky/štítky nedali odstrániť bez ich zničenia alebo poškodenia.
c) Označenia musia byť pripevnené na časť motora, ktorá je potrebná pre normálnu prevádzku motora a ktorá si za normálnych okolností nevyžaduje počas životnosti motora výmenu.
d) Tieto označenia musia byť pripevnené tak, aby boli ľahko viditeľné po namontovaní všetkých komponentov motora potrebných pre jeho prevádzku.

2.   POŽIADAVKY NA VÝFUKOVÉ EMISIE
Hnacie motory sú navrhnuté, konštruované a zmontované tak, aby po správnej montáži a pri normálnom používaní emisie nepresiahli limity uvedené v písm. a)   tabuľke 1 a v písm. b) tabuľke 2 a 3.
a) Hodnoty platné na účely § 20 ods. 2 a písm. b) tabuľky 2:

Tabuľka 1
(g/kWh)
Typ	Oxid uhoľnatý
CO = A + B/PNn	Uhľovodíky
HC = A + B/ PNn	Oxidy dusíka
NOx	Pevné častice
PT	
	A	B	n	A	B	n			
Dvojtaktový zážihový	150,0	600,0	1,0	30,0	100,0	0,75	10,0	neuplatňuje sa	
Štvortaktový zážihový	150,0	600,0	1,0	6,0	50,0	0,75	15,0	neuplatňuje sa	
Vznetový	5,0	0	0	1,5	2,0	0,5	9,8	1,0	

kde A, B a n sú konštanty v súlade s tabuľkou, PN je menovitý výkon motora v kW.

b) Hodnoty platné od 18. januára 2016:

Tabuľka 2
Výfukové emisné limity pre vznetové (CI) motory
Zdvihový objem
SV
(L/cyl)	Menovitý výkon motora PN
(kW)	Tuhé častice
PT
(g/kWh)	Uhľovodíky + oxidy dusíka
HC + NOx
(g/kWh)	
SV < 0,9	PN < 37	Hodnoty uvedené v tabuľke 1	
	37 ≤ PN < 75	0,30	4,7	
	75 ≤ PN < 3700	0,15	5,8	
0,9 ≤ SV < 1,2	PN < 3700	0,14	5,8	
1,2 ≤ SV < 2,5		0,12	5,8	
2,5 ≤ SV < 3,5		0,12	5,8	
3,5 ≤ SV < 7,0		0,11	5,8	

Vznetový motor neprekročí emisný limit oxidu uhoľnatého (CO) 5,0 g/kWh.
Vznetové motory s menovitým výkonom motora 37 kW a viac a nižším ako 75 kW a so zdvihovým objemom nižším ako 0,9 l/cyl neprekročia emisný limit PT 0,20 g/kWh a kombinovaný emisný limit HC + NOx 5,8 g/kWh.

Tabuľka 3
Výfukové emisné limity pre zážihové (SI) motory
Typ motora	Menovitý výkon motora PN
(kW)	Oxid uhoľnatý
CO
(g/kWh)	Uhľovodíky + oxidy dusíka
HC + NOx
(g/kWh)	
Závesné a vnútorné motory	PN ≤ 373	75	5	
	373 < PN ≤ 485	350	16	
	PN ˃ 485	350	22	
Vonkajšie motory a motory pre vodné skútre	PN ≤ 4,3	500 – (5,0 x PN)	30	
	4,3 < PN ≤ 40	500 – (5,0 x PN)	15,7 + 	
	PN ˃ 40	300	15,7 + 	

c) Skúšobné cykly
Uplatňované skúšobné cykly a váhové faktory:
S ohľadom na hodnoty uvedené v nasledujúcej tabuľke sa použijú požiadavky podľa osobitného predpisu.) 
Pri vznetových motoroch s premenlivými otáčkami sa uplatňuje skúšobný cyklus E1 alebo E5, pričom pri výkone presahujúcom 130 kW možno uplatňovať aj skúšobný cyklus E3. Pri zážihových motoroch s premenlivými otáčkami sa uplatňuje skúšobný cyklus E4.

Cyklus E1, číslo režimu	1	2	3	4	5	
Rýchlosť	menovitá	stredná	nízka – voľnobeh	
Krútiaci moment, %	100	75	75	50	0	
Váhový faktor	0,08	0,11	0,19	0,32	0,3	
Rýchlosť	menovitá	stredná	nízka – voľnobeh	
Cyklus E3, číslo režimu	1	2	3	4		
Rýchlosť, %	100	91	80	63		
Výkon, %	100	75	50	25		
Váhový faktor	0,2	0,5	0,15	0,15		
Cyklus E4, číslo režimu	1	2	3	4	5	
Rýchlosť, %	100	80	60	40	voľnobeh	
Krútiaci moment, %	100	71,6	46,50	25,3	0	
Váhový faktor	0,06	0,14	0,15	0,25	0,40	
Cyklus E5, číslo režimu	1	2	3	4	5	
Rýchlosť, %	100	91	80	63	voľnobeh	
Krútiaci moment, %	100	75	50	25	0	
Váhový faktor	0,08	0,13	0,17	0,32	0,3	

Notifikované osoby môžu akceptovať aj skúšky vykonané na základe iných skúšobných cyklov, ktoré sa uvádzajú v harmonizovanej technickej norme a ktoré sa vzťahujú na daný činiteľ plnenia motora.
d) Použitie rodiny hnacích motorov a výber základného hnacieho motora
Výrobca motora zodpovedá za určenie tých motorov zo svojho sortimentu, ktoré sa majú zahrnúť do rodiny motorov.
Základný motor sa vyberie z rodiny motorov tak, aby jeho emisné vlastnosti boli reprezentatívne pre všetky motory v danej rodine motorov. Zvyčajne sa za základný motor rodiny vyberá motor, ktorý má také charakteristiky, na základe ktorých sa dosahujú najvyššie konkrétne emisie (v g/kWh) merané pri príslušnom skúšobnom cykle.
e) Skúšobné palivá
Skúšobné palivo používané na výfukové emisné skúšky má tieto vlastnosti:
Benzínové palivá
Benzínové palivá	
Vlastnosť	RF-02-99
bezolovnatý	RF-02-03
bezolovnatý	
	min.	max.	min.	max.	
Oktánové číslo určené výskumnou metódou (RON)	95	-	95	-	
Oktánové číslo určené motorovou metódou (MON)	85	-	85	-	
Hustota pri 15 °C (kg/m3)	748	762	740	754	
Počiatočný bod varu (°C)	24	40	24	40	
Hmotnostný podiel síry (mg/kg)	-	100	-	10	
Obsah olova (mg/l)	-	5	-	5	
Tlak pár podľa Reida (kPa)	56	60	-	-	
Tlak pár (DVPE) (kPa)	-	-	56	60	
Naftové palivá	
Vlastnosť	RF-06-99	RF-06-03	
	min.	max.	min.	max.	
Cetánové číslo	52	54	52	54	
Hustota pri 15 °C (kg/m3)	833	837	833	837	
Konečný bod varu (°C)	-	370	-	370	
Bod vzplanutia (°C)	55	-	55	-	
Hmotnostný podiel síry (mg/kg)	poskytne sa neskôr	300 (50)	-	10	
Hmotnostný podiel popolčeka (%)	poskytne sa neskôr	0,01	-	0,01	

Notifikované osoby môžu akceptovať aj skúšky vykonané na základe iných skúšobných palív, ako sa uvádza v harmonizovanej technickej norme.

3. TRVÁCNOSŤ
Výrobca motora dodá pokyny na montáž a údržbu motora, ktorými sa v prípade ich dodržiavania zabezpečuje, že motor bude pri normálnom používaní spĺňať limity uvedené v druhom bode písm. a) a b) počas normálnej životnosti motora a za normálnych podmienok používania.
Tieto informácie získa výrobca motora prostredníctvom skúšky výdrže založenej na normálnych prevádzkových cykloch a prostredníctvom výpočtu únavy komponentov, na ich základe vypracuje potrebné pokyny na údržbu a priloží ich k všetkým novým motorom pri ich prvom uvedení na trh.
Normálna životnosť motora je takáto:
a)	vznetové motory: 480 hodín prevádzky alebo desať rokov, podľa toho, čo nastane skôr,
b)	zážihové vnútorné alebo závesné motory so zabudovaným výfukovým systémom alebo bez neho:
1.	motory v kategórii PN ≤ 373 kW: 480 hodín prevádzky alebo desať rokov, podľa toho, čo nastane skôr,
2.	motory v kategórii 373 < PN ≤ 485 kW: 150 hodín prevádzky alebo tri roky, podľa toho, čo nastane skôr,
3.	kategória motorov PN ˃ 485 kW: 50 hodín prevádzky alebo jeden rok, podľa toho, čo nastane skôr,
c)	motory pre vodné skútre: 350 hodín prevádzky alebo päť rokov, podľa toho, čo nastane skôr,
d)	vonkajšie motory: 350 hodín prevádzky alebo desať rokov, podľa toho, čo nastane skôr.

4. NÁVOD NA POUŽITIE
Ku každému motoru je priložený návod na použitie v štátnom jazyku.
V návode na použitie
a)	sa uvádzajú pokyny na montáž, použitie a údržbu potrebné na zaručenie správneho fungovania motora v súlade s požiadavkami tretieho bodu (Trvácnosť),
b)	sa uvádza údaj o výkone motora meranom v súlade s harmonizovanou technickou normou.

C.   Základné požiadavky na emisie hluku

Rekreačné plavidlá s vnútorným motorom alebo závesným motorom bez zabudovaného výfukového systému, vodné skútre a vonkajšie motory a závesné motory so zabudovaným výfukovým systémom musia byť v súlade so základnými požiadavkami na emisie hluku uvedenými v tejto časti.

1.   ÚROVNE EMISIÍ HLUKU
a) Rekreačné plavidlá s vnútorným motorom alebo závesným motorom bez zabudovaného výfukového systému, vodné skútre a vonkajšie motory a závesné motory so zabudovaným výfukovým systémom sú navrhnuté, konštruované a montované tak, aby ich emisie hluku nepresiahli limity uvedené v tejto tabuľke:
Menovitý výkon motor
(jeden motor)
v kW	Maximálna hladina akustického tlaku = LpASmax
v dB	
PN ≤ 10	67	
10 < PN ≤ 40	72	
PN ˃ 40	75	

kde PN je menovitý výkon jediného motora v kW pri menovitých otáčkach a LpASmax je maximálna hladina akustického tlaku v dB.
Pri dvoj- a viacmotorových jednotkách všetkých typov motorov sa môže limit zvýšiť o 3 dB.
b) Alternatívou skúšok merania hluku je, že rekreačné plavidlo s vnútorným motorom alebo závesným motorom bez zabudovaného výfukového systému sa považuje za plavidlo, ktoré spĺňa požiadavky na hluk uvedené v písmene a), ak je jeho Froudovo číslo ≤ 1,1 a pomer medzi výkonom a výtlakom ≤ 40 a ak je motor a výfukový systém namontovaný v súlade so špecifikáciami výrobcu motora.
c) „Froudovo číslo“ Fn sa vypočíta vydelením maximálnej rýchlosti rekreačného plavidla V (m/s) druhou odmocninou dĺžky čiary ponoru lwl (m), vynásobenou danou konštantou gravitačnej akcelerácie, g = 9,8 m/s2.

Fn = 

„Pomer medzi výkonom a výtlakom“ sa vypočíta ako podiel menovitého výkonu motora PN (v kW) a výtlaku rekreačného plavidla D (v tonách).

Pomer medzi výkonom a výtlakom = 

2. NÁVOD NA POUŽITIE
V prípade rekreačných plavidiel s vnútorným motorom alebo závesným motorom bez zabudovaného výfukového systému a v prípade vodných skútrov obsahuje návod na použitie požadovaný podľa časti A druhého bodu písm. e) informácie potrebné na udržanie rekreačného plavidla a výfukového systému v stave, ktorý ak možno zabezpečí pri normálnom používaní dodržanie ustanovených limitov hluku.
V prípade vonkajších motorov a závesných motorov so zabudovaným výfukovým systémom návod na použitie požadovaný podľa časti B štvrtého bodu obsahuje pokyny potrebné na udržanie motora v stave, ktorý ak možno zabezpečí pri normálnom používaní dodržanie ustanovených limitov hluku.

3. TRVÁCNOSŤ
Ustanovenia o trvácnosti v časti B treťom bode sa primerane uplatňujú na splnenie požiadaviek na emisie hluku ustanovených v prvom bode tejto časti.

Príloha č. 2 k nariadeniu vlády č. ....../2015 Z. z.

Komponenty plavidiel

1.	Zariadenie chránené pred vznietením pre vnútorné a závesné zážihové motory a priestory benzínovej nádrže.
2.	Ochrana proti naštartovaniu v zábere pre vonkajšie motory.
3.	Kormidlá, kormidlové mechanizmy a káblové zostavy.
4.	Palivové nádrže určené na pevné zabudovanie a palivové hadice.
5.	Prefabrikované poklopy a prístavné svetlá.

Príloha č. 3 k nariadeniu vlády č. ...../2015 Z. z.

Vyhlásenie výrobcu alebo dovozcu čiastočne dokončeného plavidla (§ 4 ods. 2)

Vyhlásenie výrobcu alebo dovozcu so sídlom v Európskom hospodárskom priestore uvedené v § 4 ods. 2 obsahuje tieto údaje:
a)	obchodné meno a adresu výrobcu,
b)	obchodné meno a adresu zástupcu výrobcu so sídlom v Európskom hospodárskom priestore alebo prípadne osoby zodpovednej za uvedenie na trh,
c)	opis čiastočne dokončeného plavidla,
d)	vyhlásenie, že čiastočne dokončené plavidlo spĺňa základné požiadavky, ktoré sa uplatňujú v danej fáze výroby; vyhlásenie obsahuje aj odkazy na použité harmonizované technické normy alebo na špecifikácie, ktorých dodržanie sa vyhlasuje v danej fáze výroby; okrem toho má plavidlo dokončiť iná právnická osoba alebo fyzická osoba v plnom súlade s týmto nariadením vlády.

Príloha č. 4 k nariadeniu vlády č. ...../2015 Z. z.

EÚ vyhlásenie o zhode

1.	Číslo …… (výrobok: číslo výrobku, šarže, typu alebo série).
2.	Obchodné meno a adresa výrobcu alebo jeho splnomocneného zástupcu (splnomocnený zástupca musí tiež uviesť obchodné meno a adresu výrobcu) alebo súkromného dovozcu.
3.	Toto vyhlásenie o zhode sa vydáva na výhradnú zodpovednosť výrobcu alebo súkromného dovozcu, alebo osoby uvedenej v § 14 ods. 3 alebo ods. 4.
4.	Predmet vyhlásenia (identifikácia výrobku umožňujúca jeho sledovateľnosť; v prípade potreby môže obsahovať aj fotografiu).
5.	Predmet vyhlásenia opísaný v štvrtom bode je v súlade s príslušnými harmonizačnými právnymi predpismi Európskej únie.)
6.	Odkazy na príslušné použité harmonizované technické normy alebo odkazy na iné technické špecifikácie, v súvislosti s ktorými sa vyhlasuje zhoda.
7.	V prípade potreby notifikovaná osoba … (názov, číslo) vykonala … (opis zásahu) a vydala certifikát....
8.	Identifikácia osoby splnomocnenej na podpísanie v mene výrobcu alebo jeho splnomocneného zástupcu.
9.	Doplňujúce informácie:
EÚ vyhlásenie o zhode obsahuje vyhlásenie výrobcu hnacieho motora a osoby upravujúcej motor v súlade s § 4 ods. 4 písm. b) alebo písm. c) o tom, že motor v prípade montáže na plavidlo v súlade s pripojenými pokynmi spĺňa:
a)	požiadavky tohto nariadenia vlády na emisie výfukových plynov,
b)	limity podľa osobitného predpisu,9) ak ide o motory, ktoré boli typovo schválené 
v súlade s osobitným predpisom,9) a ktoré sú v súlade s emisnými limitmi etapy IIIA, etapy IIIB alebo etapy IV pre vznetové motory používané na iné účely, ako je pohon plavidiel na vnútrozemské vodné cesty, rušňov a motorových vozňov, ako sa ustanovuje v bode 4.1.2 prílohy I smernice Európskeho parlamentu a Rady 97/68/ES zo 16. decembra 1997 o aproximácii právnych predpisov členských štátov, ktoré sa týkajú opatrení voči emisiám plynných a tuhých znečisťujúcich látok zo spaľovacích motorov inštalovaných v necestných pojazdných strojoch v platnom znení, alebo
c)	limity podľa osobitného predpisu,10) ak ide o motory, ktoré boli typovo schválené 
v súlade s uvedeným osobitným predpisom.
Motor sa nesmie uviesť do prevádzky, pokým sa plavidlo, na ktoré má byť namontovaný, nevyhlási za plavidlo, ktoré je v zhode s príslušnými ustanoveniami tohto nariadenia vlády, ak je takéto vyhlásenie povinné.
Ak bol motor uvedený na trh počas dodatočného prechodného obdobia ustanoveného 
v § 20 ods. 2, táto skutočnosť sa uvedie v EÚ vyhlásení o zhode.
Podpísané za a v mene:
(miesto a dátum vydania)
(meno, funkcia a podpis)

Príloha č. 5 k nariadeniu vlády č. ....../2015 Z. z.

Rovnocenná zhoda založená na posúdení po konštrukcii (modul posúdenia po konštrukcii)

1.	Zhoda na základe posúdenia po konštrukcii je postup na posúdenie rovnocennej zhody výrobku, v súvislosti s ktorým výrobca neprevzal zodpovednosť za súlad výrobku s týmto nariadením vlády a fyzická osoba alebo právnická osoba uvedená v § 14 ods. 2, 3 alebo ods. 4, ktorá uvádza určený výrobok na trh alebo do prevádzky na vlastnú zodpovednosť, preberá týmto postupom zodpovednosť za rovnocennú zhodu určeného výrobku. Táto osoba plní povinnosti ustanovené v druhom a štvrtom bode, pričom zabezpečuje a vyhlasuje na svoju výlučnú zodpovednosť, že dotknutý určený výrobok, ktorý podlieha ustanoveniam tretieho bodu, spĺňa uplatniteľné požiadavky tohto nariadenia vlády.
2.	Osoba, ktorá uvádza určený výrobok na trh alebo do prevádzky, podáva žiadosť o posúdenie určeného výrobku po konštrukcii notifikovanej osobe a musí poskytnúť notifikovanej osobe dokumenty a technickú dokumentáciu, ktoré umožnia notifikovanej osobe posúdiť súlad určeného výrobku s požiadavkami tohto nariadenia vlády a akékoľvek dostupné informácie o použití určeného výrobku po jeho prvom uvedení do prevádzky.
Osoba, ktorá uvádza takýto určený výrobok na trh alebo do prevádzky, uchováva tieto dokumenty a informácie k dispozícii pre orgány dohľadu desať rokov od posúdenia rovnocennej zhody výrobku v súlade s postupom posúdenia po konštrukcii.
3.	Notifikovaná osoba skontroluje konkrétny určený výrobok a vykoná výpočty, skúšky a ďalšie posúdenia v rozsahu potrebnom na zaručenie preukázania rovnocennej zhody výrobku s príslušnými požiadavkami tohto nariadenia vlády.
Notifikovaná osoba vypracuje a vydá certifikát a súvisiacu správu o zhode týkajúce sa vykonaného posúdenia a ponechá si kópiu certifikátu a súvisiacej správy o zhode, aby boli k dispozícii úradu desať rokov od vydania týchto dokumentov.
Notifikovaná osoba umiestni svoje identifikačné číslo na schválený určený výrobok vedľa označenia CE alebo ho dá umiestniť na vlastnú zodpovednosť.
Ak je posudzovaným výrobkom plavidlo, notifikovaná osoba dá umiestniť na svoju zodpovednosť aj identifikačné číslo plavidla uvedené v prílohe č.1 časti A druhom bode písm. a), pričom kolónka určená na uvedenie kódu krajiny výrobcu sa použije na uvedenie krajiny notifikovanej osoby a kolónka určená na jedinečný kód výrobcu sa použije na uvedenie identifikačného kódu notifikovanej osoby, po ktorom sa uvedie sériové číslo certifikátu o posúdení po konštrukcii. Kolónky identifikačného čísla plavidla určené na mesiac a rok výroby a na rok, v ktorom model vznikol, sa použijú na uvedenie mesiaca a roka posúdenia po konštrukcii.
4.	Označenie CE a EÚ vyhlásenie o zhode
a) 	osoba, ktorá uvádza určený výrobok na trh alebo do prevádzky, umiestni označenie CE a na zodpovednosť notifikovanej osoby uvedenej v treťom bode identifikačné číslo notifikovanej osoby na určený výrobok, ktorý notifikovaná osoba posudzovala a osvedčovala rovnocennú zhodu s príslušnými požiadavkami tohto nariadenia vlády,
b) osoba, ktorá uvádza určený výrobok na trh alebo do prevádzky, vypracuje EÚ vyhlásenie o zhode a uchováva ho k dispozícii orgánu dohľadu desať rokov odo dňa vydania certifikátu o posúdení po konštrukcii; vo vyhlásení o zhode sa identifikuje určený výrobok, pre ktorý bolo EÚ vyhlásenie o zhode vypracované, kópia EÚ vyhlásenia o zhode sa na požiadanie sprístupní orgánu dohľadu,
c) ak je posudzovaným výrobkom plavidlo, osoba uvádzajúca plavidlo na trh alebo do prevádzky umiestni v súlade s ustanoveniami tretieho bodu na plavidlo štítok výrobcu opísaný prílohe č. 1 časti A druhom bode písm. b), ktorý obsahuje slová „posúdenie po konštrukcii“ a identifikačné číslo plavidla opísané v prílohe č. 1 časti A druhom bode písm. a).
5.	Notifikovaná osoba informuje osobu, ktorá uvádza určený výrobok na trh alebo do prevádzky, o jej povinnostiach v rámci postupu posudzovania po konštrukcii.

Príloha č. 6 k nariadeniu vlády č. ....../2015 Z. z.

Doplňujúce požiadavky pri použití vnútornej kontroly výroby a skúšok výrobku pod dohľadom ustanovených v module A1 (§ 14 ods. 13)

Návrh a konštrukcia
Na jednom plavidle alebo viacerých plavidlách reprezentujúcich výrobu výrobcu vykoná výrobca alebo ním poverená osoba v jeho mene jednu alebo viac skúšok, ekvivalentných výpočtov alebo kontrol:
a) skúška stability v súlade s prílohou č. 1 časťou A tretím bodom písm. b),
b) skúška vlastností plávateľnosti v súlade s prílohou č. 1 časťou A tretím bodom písm. c).
Emisie hluku
Pri rekreačných plavidlách s vnútorným motorom alebo závesným motorom bez zabudovaného výfukového systému a pri vodných skútroch vykoná výrobca plavidla alebo niekto v jeho mene na jednom plavidle alebo viacerých plavidlách reprezentujúcich výrobu výrobcu plavidiel skúšky emisií hluku vymedzené v prílohe č. 1 časti C, za ktoré je zodpovedná notifikovaná osoba vybraná výrobcom.
Pri vonkajších motoroch a závesných motoroch so zabudovaným výfukovým systémom vykoná výrobca motora alebo niekto v jeho mene na jednom alebo niekoľkých motoroch každej rodiny motorov reprezentujúcich výrobu výrobcu motorov skúšky emisií hluku vymedzené v prílohe č. 1 časti C, za ktoré je zodpovedná notifikovaná osoba vybraná výrobcom.
Keď sa skúša viac ako jeden motor z rodiny motorov, na zaručenie zhody vzorky sa použije štatistická metóda opísaná v prílohe č. 7.

Príloha č. 7 k nariadeniu vlády č. ....../2015 Z. z.

Posúdenie zhody výroby z hľadiska výfukových emisií a emisií hluku

1.	Na overenie zhody rodiny motorov sa zo série vyberie vzorka motorov. O veľkosti (n) vzorky rozhodne výrobca po dohode s notifikovanou osobou.
2.	Za každý regulovaný prvok výfukových emisií a emisií hluku sa z výsledkov získaných zo vzorky vypočíta aritmetický priemer X. Výroba danej série sa považuje za spĺňajúcu požiadavky („kladné rozhodnutie“), ak sú splnené tieto podmienky:
X + k. S ≤ L
S je štandardná odchýlka, kde:
S2 = ∑(x – X)2 /(n – 1)
X = aritmetický priemer výsledkov získaných zo vzorky
x = jednotlivé výsledky získané zo vzorky
L = príslušný limit
n = počet motorov vo vzorke
k = štatistický koeficient závisiaci od n (pozri tabuľku nižšie)

n	2	3	4	5	6	7	8	9	10	
k	0,973	0,613	0,489	0,421	0,376	0,342	0,317	0,296	0,279	
n	11	12	13	14	15	16	17	18	19	
k	0,265	0,253	0,242	0,233	0,224	0,216	0,210	0,203	0,198	
Ak je n ≥ 20, potom k = 0,860 / √n	

Príloha č. 8 k nariadeniu vlády č. ....../2015 Z. z.

Doplňujúci postup, ktorý sa uplatní v rámci posudzovania zhody s typom na základe vnútornej kontroly výroby (modul C)

V prípadoch uvedených v § 14 ods. 16, keď sa úroveň kvality javí neuspokojivá, sa uplatňuje tento postup:
Zo série sa vyberie motor a podrobí sa skúške opísanej v prílohe č. 1 časti B. Skúšobné motory sú čiastočne alebo úplne zabehnuté v súlade so špecifikáciou výrobcu. Ak konkrétne výfukové emisie motora vybraného zo série prekročia limity v súlade s prílohou č. 1 časťou B, môže výrobca požiadať, aby sa merania uskutočnili na vzorke motorov vybraných zo série, v ktorej sa nachádza aj pôvodne zvolený motor. Na zabezpečenie toho, aby vzorka motorov spĺňala požiadavky tohto nariadenia vlády, sa použije štatistická metóda opísaná v prílohe č. 7.

Príloha č. 9 k nariadeniu vlády č. ....../2015 Z. z.

Technická dokumentácia

Ak je to potrebné na posúdenie, technická dokumentácia uvedená v § 5 písm. b) a § 15 obsahuje:
a)	všeobecný opis typu,
b)	koncepčný návrh, výrobné výkresy a schémy komponentov, podzostáv, obvodov a ďalšie relevantné údaje,
c)	opisy a vysvetlenia potrebné na pochopenie uvedených výkresov a schém a fungovania určeného výrobku,
d)	zoznam noriem uvedených v § 11 uplatnených úplne alebo čiastočne a opis riešení prijatých na splnenie základných požiadaviek, keď sa normy uvedené v § 11 neuplatnili,
e)	výsledky výpočtov návrhu, vykonaných skúšok a ďalšie relevantné údaje,
f)	protokoly zo skúšok alebo výpočty stability v súlade s prílohou č. 1 časťou A tretím bodom písm. b) a plávateľnosti v súlade s prílohou č. 1 časťou A tretím bodom písm. c),
g)	protokoly zo skúšok výfukových emisií preukazujúce súlad s prílohou č. 1 časťou B druhým bodom,
h)	protokoly zo skúšok emisií hluku preukazujúce súlad s prílohou č. 1 časťou C prvým bodom.
Príloha č. 10 k nariadeniu vlády č. ....../2015 Z. z.

ZOZNAM PREBERANÝCH A VYKONÁVANÝCH PRÁVNE ZÁVÄZNÝCH AKTOV EURÓPSKEJ ÚNIE

1.	Nariadenie Európskeho parlamentu a Rady (ES) 765/2008 z 9. júla 2008, ktorým sa stanovujú požiadavky akreditácie a dohľadu nad trhom v súvislosti s uvádzaním výrobkov na trh a ktorým sa zrušuje nariadenie (EHS) č. 339/93 (Ú. v. EÚ L 218, 13. 8. 2008).
2.	Smernica Európskeho parlamentu a Rady 2013/53/EÚ z  20. novembra 2013 o rekreačných plavidlách a vodných skútroch a o zrušení smernice 94/25/ES (Ú. v. EÚ L 354, 28.12.2013).